
Ple ordinari  24.11.2017

ACTA DE SESSIÓ DEL PLE DE L'AJUNTAMENT
Identificació de la sessió
Número:
8/2017
Caràcter:
ordinari
Data:

24 de novembre de 2017
Horari:

de 21.00 a 23.25 h
Lloc: 

saló de sessions de la casa consistorial
Assistents
David Rodríguez i González (ERC), alcalde-president
Lluís-Xavier Gonzàlez i Villaró (ERC), primer tinent d’alcalde
Ramon Xandri i Solé (ERC), segon tinent d’alcalde
Rosó Barrera i Call (ERC), tercera tinent d’alcalde
Isabel Roca i Guitart (ERC) quarta tinent d’alcalde
Sara Alarcón i Postils (ERC)
Antoni Carrelero i Ruiz (ERC)
Yasmina Valderrama i Ramallo (PSC)
Marc Barbens i Casals (PDeCAT) 
Isabel Pérez i Martínez (PDeCAT) 
Xavier Torres i Romero (PDeCAT)
Òscar García i Companys (APS-CUP)
Octavi Esteve i Armengol (APS-CUP)
Actuant de secretari Òscar Campos i Planes
Desenvolupament de la sessió
L’alcalde declara oberta la darrera sessió ordinària de l’any i demana passar a tractar els assumptes següents inclosos en l'ordre del dia.
1. Aprovació de les actes de les sessions anteriors
L’alcalde demana si cap membre de la corporació ha de formular alguna observació a l’acta de la sessió del dia 13 d’octubre de 2017 i a l’acta de la sessió extraordinària urgent del dia 25 d’octubre de 2017,  que són les que es presenta a la consideració del Ple.
L’alcalde felicita al secretari per haver fet la transcripció literal de les actes, si bé també estar segur que en les properes actes es milloraran alguns aspectes, atès que hi ha expressions que potser no cal que s’incorporin a les actes.
Sr. Campos:
Serà la línia per millorar les actes
Sr. Alcalde: 
Però bé, en qualsevol cas com a mínim reflecteix exactament el que es va dir. Molt bé, no sé si algú té alguna observació a fer a les actes, per tant si esteu d'acord amb les actes les votem conjuntament totes dues. 
Sra. Roca:
A la pàgina 32, en relació si la policia te formació per fer front al problema jihadista, aquí a l'acta hi posa que no, i jo vaig contestar que sí, que rebien cursos. 
Sr. Campos:
Que van a cursos sobre aquest tema?
Sra. Roca:
Sí, ho bé xerrades o diferents cursos.
Sr. Alcalde:
Molt bé doncs si us sembla, si ningú te cap més observació a fer a l'acta passaríem a  votar aquesta acta, vots favorables? 
Sr. Campos:
Es procedeix a la votació i les dues actes que es presenten a la consideració del Ple queden aprovades  per la unanimitat dels regidors presents.
2. Modificació de crèdit 5/2017. Per transferències i canvis d’obra
L’alcalde dóna compte de la proposta que es presenta a la consideració del Ple i que diu així:
“En relació amb l’expedient d’aprovació de la modificació de crèdit núm. 5/2017, en la modalitat de crèdit extraordinari i transferència de crèdit, i de conformitat amb allò que estableix l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, emeto l’informe-proposta següent, en base als següents,
Antecedents de fet
Primer. Davant l’existència de despeses que no es poden demorar fins a l’exercici següent per a les quals no existeix crèdit  o aquest és insuficient en el pressupost vigent de la corporació 
Segon. En data d’avui s’ha emès informe de secretaria sobre la legislació aplicable i el procediment a seguir.
Tercer. En data d’avui s’ha emès informe d’avaluació del compliment de l’objectiu d’estabilitat pressupostària i la intervenció informa favorablement la proposta d’alcaldia.
Legislació aplicable
La Legislació aplicable és la següent:
— Els articles 169, 170, 172 i 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals.
— Els articles 34 a 38 del Reial decret 500/1990, de 20 d’abril, pel qual es desplega el capítol I, del títol VI, de la Llei 39/1988, de 28 de desembre, reguladora de les hisendes locals, en matèria de pressupostos.
— Els articles 3, 4, 11, 12, 13, 21 i 23 de la Llei orgànica 2/2012, de 27 d’abril, d’estabilitat pressupostària i sostenibilitat financera.
— L’article 16.2 del Reglament de desenvolupament de la Llei 18/2001, de 12 de novembre, d’estabilitat pressupostària, en la seva aplicació a les entitats locals, aprovat pel Reial decret 1463/2007, de 2 de novembre.
— El Reglament de la Unió Europea núm. 2223/96 relatiu al Sistema Europeu de Comptes Nacionals i Regionals (SEC-95).
— L’article 22.2.e) de la Llei 7/1985, de 2 d’abril, Reguladora de les bases del règim local. 
— L’Ordre EHA/3565/2008, de 3 de desembre, per la qual s’aprova l’estructura de pressupostos de les entitats locals.
— L’Ordre HAP/2105/2012, d’1 d’octubre, que desenvolupa les obligacions de subministrament d’informació previstes en la Llei orgànica 2/2012, de 27 d’abril, d’estabilitat pressupostària i sostenibilitat financera.
— L’article 28.j) de la Llei 19/2013, de 9 de desembre, de transparència, accés a la informació pública i bon govern.
Atesos els antecedents, es considera que l’expedient s’ha tramitat d’acord amb la legislació aplicable i el ple procedeix a la seva aprovació inicial de conformitat amb el que disposa l’article 177.2 del Reial decret 2/2004, de 5 de març, pel qual s’aprova el Text refós de la Llei reguladora de les hisendes locals, i l’article 22.2.e) de la Llei 7/1985, de 2 d’abril, reguladora de les bases del règim local.
Per això, d’acord amb el que estableix l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, qui subscriu eleva la següent proposta de resolució:
Proposta de resolució
Primer. Aprovar inicialment l’expedient de modificació de crèdit núm. 5/2017, del pressupost vigent en la modalitat de crèdit extraordinari i transferència de crèdit, d’acord amb detall següent:
Alta de crèdit al pressupost de despeses:
	3300.61900
	Oficina Jove
	10.000,00

	1550.21000
	Conservació vies públiques i obres manteniment
	18.000,00

	1610.21301
	Conservació xarxa abastament d’aigua
	26.000,00

	4910.22298
	Manteniment i reposició Solsona FM
	10.000,00

	1550.61900
	Intervenció Arqueològica carrer Sant Miquel
	29.588,54

	1550.61900
	Adequació serveis del carrer Sant Miquel
	46.367,84

	1550.61900
	Pavimentació del carrer Sant Miquel 
	41.670,65

	1710.61900
	Parcs infantils
	20.535,87

	
	
	

	
	Total
	202.162,90


Segon. Aquestes despeses es financen, de conformitat amb l’article 177.4 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, i l’article 36.1.b) del Reial decret 500/1990, de 20 d’abril, amb càrrec a les aplicacions que es ressenyen tot seguit:
Finançament
Aquesta modificació es finança en els termes següents:
Baixa de crèdit al pressupost de despeses:

	9120.10000
	Òrgans de govern –retribucions bàsiques
	44.000,00

	9200.12000
	Funcionaris hab. Est. retribucions bàsiques
	20.000,00

	1550.61900
	Reforma carrer Sant Miquel
	47.000,00

	4590.61900
	Camí cementiri (obra/compra)
	50.000,00

	4320.62900
	Pàrquing caravanes
	20.000,00

	
	
	

	
	Total
	181.000,00


Alta de partida al pressupost d’ingressos
	75080
	Generalitat de Catalunya Departament Cultura
	21.162,90

	
	
	

	
	Total
	21.162,90


Tercer. Exposar aquest expedient al públic mitjançant anunci en el Butlletí Oficial de la Província de Lleida, per un termini de quinze dies, durant els quals els interessats el podran examinar i presentar reclamacions davant del Ple. L’expedient es considerarà definitivament aprovat si durant el termini esmentat no s’han presentat reclamacions; en cas contrari, el Ple disposarà d’un termini d’un mes per resoldre-les.”
El Sr. Alcalde demana al regidor d'Hisenda si vol fer una mica d'explicació.
Sr. Xandri:
Sí, en principi més que una modificació de pressupost es tracta d’una reestructuració i ja que som a final d'any aprofitar bé els diners perquè es gastin totes les partides. En principi parlarem dels diners que no s'utilitzaran, és a dir els que donem de baixa, parlaríem de que es dona d'alta una partida de la Generalitat de 21.162,90 €, que això va a arqueologia, es dona de baixa el pàrquing de caravanes i es dóna de baixa l'obra del camí del cementiri. Aquestes dues partides estaven pressupostades. També es donen de baixa, la reforma del carrer de Sant Miquel i s'aprofita que hi ha les dues partides de sous de secretari, alcalde i part de policia que no s'han utilitzat i per tant es fa modificació per utilitzar-los per altres partides, tot això fa 202.162,90 € que s'utilitzaran de la manera següent: en principi 10.000,00 € anirien a la construcció de l’oficina jove, no pel funcionament, per la construcció i les obres. 18.000,00 € que s'aportarien a conservació de vies i obres de manteniment. Aquesta partida degut a que s'ha reformat moltes coses ens queda una mica coixa. 26.000,00 € a la conservació de la xarxa d'abastament d'aigua, hem tingut la desgracia de que aquest any dos bombes de Rotgers s'han espatllat i una s'ha de substituir i per tant, ens falten diners aquí. 10.000,00 € per manteniment i reposició de Solsona FM. 29.588,50,00 € per la intervenció arqueològica del carrer Sant Miquel, i llavors hi ha dues partides, una de adequació dels serveis del carrer Sant Miquel de 46.367,84 € i una altra de pavimentació del carrer Sant Miquel 41.670,65 €, com veureu el que en principi era una reforma ara és la construcció total, o sigui es fa de dalt a baix el carrer Sant Miquel i no ha estat tan sols un retoc. També una última partida de 20.535,87 € que es per parcs infantils adequats a minusvàlids.
Sr. Alcalde:
Bé, només comentar que si és veritat, el que hem fet és una adequació de les obres del carrer de Sant Miquel, que ens ha sortit més cara del que teníem previst inicialment i desprès hi ha les dues obres que cauen, en principi, i que estaven pressupostades per aquest any, que era el camí del cementiri i el pàrquing de caravanes, no vol dir que desisteixi aquest govern d’executar-les, sinó que veiem que a final d'any no les tindrem fetes, el tema del pàrquing d'autocaravanes encara hem d'acabar de realitzar el projecte i, per tant, ho faríem l'any que ve i el camí del cementiri estem posant fil a l'agulla, estem parlant amb les propietats per veure si podem arribar a una entesa, espero que sí. Es previsible que, s’obtinguin ingressos importants a principis d'any que ens permetran incorporar aquestes obres al pressupost, aquests possibles ingressos arribaran de  la Diputació. Hi això és el que proposem a la consideració del ple, per tant si algú té alguna observació a fer en aquest punt. 
Sr. Barbens:
En primer lloc volíem comentar que per nosaltres és molt important les obres del camí del cementiri i també del pàrquing de caravanes com havíem dit, entenem les explicacions, però si que volíem demanar al regidor si ens podia explicar una mica millor com estan la gestió o els tractes pel camí del cementiri.
Sr. Xandri:
Bé, el camí del cementiri, com vosaltres sabeu, el gran problema que tenim és que l'antic propietari es va morir, llavors no teníem interlocutor i per això s'ha retardat molt més, en aquests moments estem en negociacions amb l'actual propietari, el qual està obert a la negociació, està predisposat, en principi sembla ser que es pot arribar a un preacord esperem que sigui abans d'acabar l'any, la nostra prioritat és poder arribar a acords per poder fer ràpida l'obra, és clar tot el que no passi per acord i es tinguessin que expropiar la cosa es relentitzaria. Aquest preacord passaria per la cessió de la part que nosaltres necessitéssim per fer el camí . La propietat seguiria sent de l'actual propietari, en el moment en que es desenvolupi urbanísticament l'àrea corresponent aquella part entraria dins les negociacions de cessions que tingues que fer el propietari.
Sr. Alcalde:
Ho sigui fem una cessió d'ús, bàsicament, no es cedeix la propietat, sinó que es faria una cessió d'ús perquè el dia que es desenvolupi urbanísticament el terreny aquesta persona recuperaria la propietat, quan s'urbanitzi ja es crearà un nou carrer i per tant no tindrà sentit aquest camí del cementiri, sinó que va una mica més avall, per tant es fa això. Una mica més enllà del cementiri, hi ha una altra propietat que també aniria be, perquè allà hi ha un coll d'ampolla entre la paret del cementiri i la propietat de l'altra banda, tenim una reunió ja fixada amb el propietari de l'altre terreny, creiem que tindria més sentit i que quedaria un terreny més adequat, per tant estem en converses.
Sr. Barbens:
Tenim tres observacions a fer, la primera és que si que hi ha hagut una preocupació per part dels comerciants de que les obres del carrer San Miquel no coincideixin amb plenes festes de Nadal i amb campanya de compres, no se si està previst això. 
Sr. Alcalde:
Doncs, coincidirà, és difícil que no coincideixi, perquè hem de tenir executada la obra,  abans del 28 de febrer, perquè és quan tanquem els comptes de l'any passat, per tant aquesta obra coincidiria. El que si que mirarem és que tingui la mínima afectació possible, però coincidirà, és inevitable, sinó coincideix per Nadal després coincidirà amb el carnaval i no podrem fer l'obra.
Sr. Barbens:
També no entenem perquè s'ha dividit en tres partides diferents, pot tenir sentit la intervenció arqueològica però les altres dues no entenem perquè es divideix així, podem entendre que és per baixar del topall que marca la llei de contractes per poder-ho fer mitjançant un contracte menor.
Sr. Alcalde:
Perquè es pot fer així legalment, perquè en realitat son dos obres diferenciades i també per facilitar el procés de adjudicació i poder agilitzar al màxim la execució de l'obra. 
Sr. Barbens:
I també finalment dir que, no sabem si s'ha parlat amb els veïns de la plaça Tauro, però si que hem tingut coneixement que s'han posicionat en contra de tenir un parc infantil a davant del seu edifici i creiem que com que hi ha moltes zones de la ciutat que volen un parc infantil seria molt fàcil que aquests veïns no el tinguessin pels motius que exposen que també poden ser raonables i entenedors i es fes en un altre lloc .
Pels tres motius abans exposats la nostra posició serà en contra.
Sr. García:
Nosaltres també tenim arguments semblants però volem explicar-los. Aquest punt el votarem en contra, no pas per les obres que farem, sinó per les que deixem de fer, i entenem que hi hagut errades greus i faltes de previsió importants que poden ocasionar problemes als ciutadans. Per una banda el camí del cementiri, que tots sabem és una obra que vam aprovar en aquest ple, que va saltar va tornar a entrar i finalment salta i cau i no tenim arguments per pensar quan tornarà a entrar, perquè la historia ens diu que no sabem quan tornarà a entrar. El pàrquing de les caravanes també estava previst i no es farà. Desprès el tema del carrer Sant Miquel, recalcar que acabarà costant 2,5 vegades més del que estava pressupostat, més de doble del que estava pressupostat, s'acaba fent a la pitjor època de l'any. No és que coincideixi ara al febrer sinó que hi ha tot un any des de que preparem pressupostos per fer-ho. 
Tenim una pregunta que ja sens va contestar però continuem tenint el dubte. Entenem que aquests contractes son un fraccionament de contractes per semblar una obra menor i podríem entendre que es fa per agilitzar l’execució de l’obra, vull dir que al final tenint un primer contracte que és la reforma del carrer Sant Miquel i s'acaba convertint en dos i no és que això s'hagi ampliat o perquè costa més car,  llavors perquè en tenim dos ara, que abans no s'havia de pavimentar, o abans no s'havia de fer l'adequació de serveis? 
Sr. Alcalde:
Sí, exacte.  
Sr. García:
Tota la pavimentació sencera valdrà 41.000,00 €
Sr. Alcalde:
Sí
Sr. García:
Només pavimentació? I abans no s'obria el carrer ni s’adequaven els serveis?
Sr. Alcalde:
S'obria el carrer, hi havia una prospecció arqueològica, però no teníem previst fer la resta.
Sr. García:
I la diferencia d'una obra i l'altra?
Sr. Alcalde:
Al final hem considerat que és millor, ja que obrim tot el carrer fer tots els serveis que s'han de fer i adequar-los i per això hi ha una obra més aquí. 
Sr. García:
Abans no es tenien en compte aquestes qüestions?
Sr. Alcalde:
Abans no teníem la previsió de fer els serveis, només teníem previst de fer una pavimentació superficial.
Sr. García:
I la pedra nova? vareu comentar,  que volíeu aprofitar la pedra. 
Sr. Xandri:
Aquesta notícia la vaig donar jo a la junta de portaveus, aprofitar la pedra podia suposar un petit estalvi. 
Sra. Barrera:
La primera valoració que es va fer l'any anterior  per ficar-ho dins d'inversions va ser només una millora superficial i recuperant la llamborda actual i ara un canvi de projecte és que la pavimentació es fa tot amb pedra nova, casi tot, es recupera una molt petita part perquè no estava per recuperar-se i es fa tota la previsió per soterrar els serveis, que això abans no ho teníem previst. Molts serveis no es podran soterrar perquè la totalitat del carrer no te canalitzacions per soterrar serveis, però aquells trams els deixarem preparat per el dia que s'hagi de fer. 
Sr. García:
Nosaltres no som pas legalistes, vull dir que pel que ens hem informat i el que aparentment ens sembla és un fraccionament de contracte de obra menor per no arribar als 50.000,00 € i poder agilitzar els tràmits, el que vull dir és que pot ser totalment entenedor, no se si legal però ho podríem entendre per fer-ho ràpid. Entenem però, que es una obra sencera i així s'hauria de tractar.
Sr. Alcalde:
Lícit si que ho és, en el cas que hi hagin dues empreses que ho facin caldrà una millor coordinació per part de serveis tècnics. I és veritat que el pressupost que varem pressupostar a principi d'any es basava en una memòria valorada, per tant no hi havia el projecte executiu fet i per tant, ha sigut a la realització del projecte executiu que han sortit totes aquestes coses que al final ens fan reconsiderar aquesta intervenció. Per tant si no hi ha res més passaríem a votar aquest punt del ordre del dia, vots favorables? Vots en contra?
Sr. Campos:
Tot seguit es procedeix a la votació i la proposta presentada a la consideració del Ple s’aprova per vuit vots a favor dels regidors David Rodríguez i González (ERC), Lluís Xavier Gonzàlez i Villaró (ERC), Ramon Xandri i Solé (ERC), Rosó Barrera i Call (ERC),Isabel Roca i Guitart (ERC), Sara Alarcón i Postils (ERC), Antoni Carrelero i Ruiz (ERC), Yasmina Valderrama i Ramallo (PSC) i cinc vots en contra dels regidors Marc Barbens i Casals (PdeCAT), Isabel Pérez i Martínez (PDeCAT), Xavier Torres i Romero (PdeCAT), Òscar García i Companys (APS-CUP) i Octavi Esteve i Armengol (APS-CUP).
Sr. Alcalde:
Encara que sigui fora del punt, m'agradaria respondre una qüestió, la millor resposta que puc donar a la vostra desconfiança pel tema del camí del cementiri es que es faci.
Sr. Xandri:
Jo volia afegir una petita cosa, es que el camí del cementiri era completament impossible executar-lo perquè fins fa un més no ha passat a ser propietat del propietari actual, tampoc no es podia perquè aquest senyor no era el propietari, perquè s'estaven tramitant les testamentaries perquè era una cosa molt complicada. Un cop hi ha propietari podem parlar-hi, abans era impossible. 
Sr. García:
Però tampoc està pressupostat  per l'any vinent. 
Sr. Alcalde:
No, però hi ha la previsió, perquè  precisament el que no volem és que ens torni a passar el que ens ha passat aquest any, que pressupostem obres sense abans haver fet el projecte executiu. Tenim una previsió d'ingressos a principis d'any, creiem que en aquell moment podrem fer una modificació de crèdit en base aquests ingressos extres que vindran a l'Ajuntament i podrem incorporar aquesta obra amb el projecte fet. 
Sr. García:
Això ho podem entendre, el que passa és que la història demostra que aquesta obra ha estat tombada dues vegades. 
Sr. Alcalde:
La millor manera d'estalviar la desconfiança és que es faci l'obra, no puc dir res més. Ho vam treure la primera vegada perquè veiem difícil de poder acabar-la aquest any i finalment ha estat així. 
3. Aprovació del pressupost general de l’exercici 2018
L’alcalde dóna compte de la proposta que es presenta a la consideració del Ple i que diu així:
“Format el Pressupost General d'aquest Ajuntament corresponent a l'exercici econòmic 2018, així com, les seves Bases d'Execució i la Plantilla de Personal comprensiva de tots els llocs de treball, de conformitat amb el que es disposa en els articles 168 i 169 del Text Refós de la Llei Reguladora d'Hisendes Locals aprovat per Reial decret Legislatiu 2/2004 de 5 de març, i l'article 18 del Reial decret 500/1990, de 20 d'abril, pel qual es desenvolupa el Capítol I del Títol VI de la Llei 39/1988.
Vist i conegut el contingut dels informes de la intervenció municipal, de data 17 de novembre de 2017
Vist l'informe de la intervenció d'avaluació del compliment de l'objectiu d'estabilitat pressupostària de data 17 de novembre del que es desprèn que la situació és de superàvit.
Vist l'informe d'intervenció d'avaluació del compliment de la regla de la despesa del qual es desprèn que la situació és  de compliment.
Es proposa al Ple de l'ajuntament l'adopció del següent Acord:
Primer. Aprovar inicialment el Pressupost general d'aquest ajuntament, per a l'exercici econòmic 2018, juntament amb les seves Bases d'execució, i el resum del qual per capítols és el següent:
	ESTAT DE DESPESES

	
	

	A) OPERACIONS NO FINANCERES
	8.311.335

	A.1. OPERACIONS CORRENTS
	7.911.335

	CAPÍTOL 1: Despeses de Personal
	3.401.986

	CAPÍTOL 2: Despeses Corrents en Béns i Serveis
	3.957.801

	CAPÍTOL 3: Despeses Financeres
	52.000

	CAPÍTOL 4: Transferències Corrents
	443.100

	CAPÍTOL 5: Fons de contingència
	56.448

	A.2. OPERACIONS DE CAPITAL
	400.000

	CAPÍTOL 6: Inversions Reals
	400.000

	CAPÍTOL 7: Transferències de Capital
	0

	B) OPERACIONS FINANCERES
	610.000

	CAPÍTOL 8: Actius Financers
	0

	 CAPÍTOL 9: Passius Financers
	610.000

	
	

	TOTAL
	8.921.335

	
	

	ESTAT D'INGRESSOS

	
	

	A) OPERACIONS NO FINANCERES
	8.521.335

	A.1. OPERACIONS CORRENTS
	8.521.335

	CAPÍTOL 1: Impostos Directes
	3.444.500 

	CAPÍTOL 2: Impostos Indirectes
	110.000

	CAPÍTOL 3: Taxes, Preus Públics i altres Ingressos
	2.382.200

	CAPÍTOL 4: Transferències Corrents
	2.552.135

	CAPÍTOL 5: Ingressos Patrimonials
	32.500

	A.2. OPERACIONS DE CAPITAL
	0

	CAPÍTOL 6: Alienació d'Inversions Reals
	0

	CAPÍTOL 7: Transferències de Capital
	0

	B) OPERACIONS FINANCERES
	400.000

	CAPÍTOL 8: Actius Financers
	0

	CAPÍTOL 9: Passius Financers
	400.000

	
	

	TOTAL
	8.921.335


Segon. Aprovar inicialment la plantilla de personal, comprensiva de tots els llocs de treball reservats a funcionaris, personal laboral i personal eventual.
Tercer. Exposar al públic el pressupost general, les bases d'execució i plantilla de personal aprovats, per termini de quinze dies, mitjançant anuncis en el Butlletí Oficial de la Província i tauler d'anuncis de l'ajuntament, a l'efecte de presentació de reclamacions pels interessats.
Quart. Considerar elevats a definitius aquests acords en el cas que no es presenti cap reclamació.
Cinquè. Remetre còpia a l'administració de l'Estat, així com al Departament de Governació de la Generalitat de Catalunya.
Malgrat l'exposat la Corporació acordarà el que estimi pertinent.
Annex Plantilla 2018
	1. PERSONAL FUNCIONARI
	
	
	
	
	

	
	
	
	
	
	
	

	Denominació de la plaça
	Escala
	Subescala
	Classe
	Categoria
	Grup /places/ vacants
	

	Secretari
	H. Nacional
	Secretaria
	
	
	A1 / 1 / 1
	

	Interventor
	H. Nacional
	Intervenció
	
	
	A1 / 1 / 1
	

	Tresorer
	H. Nacional
	Tresoreria
	
	
	A1 / 1 / 1
	

	Tècnic superior
	Adm. General
	Tècnica
	
	
	A1 / 1/ 0
	

	Tècnic mitjà
	Adm. General
	Gestió
	
	
	A2 / 2 / 0
	

	Caporal policia local
	Adm. Especial
	Serveis especials
	Policia local
	escala bàsica: caporal *
	C2 / 2/ 1
	

	Agents de policia local
	Adm. Especial
	Serveis especials
	Policia local
	escala bàsica: agent **
	C2 / 10 / 3
	

	
	
	
	
	
	
	

	
	
	
	
	Total
	
	

	
	
	
	
	
	
	

	
	
	
	* 1 promoció interna
	
	

	
	
	
	** 1 plaça a extingir
	
	

	2. PERSONAL LABORAL
	
	
	
	
	

	Denominació de la plaça
	Categoria
	grup (EBEP)
	Places
	Vacants
	Dedicació

	Coordinador General
	Tècnic grau superior
	A1
	1
	0
	TC

	Tècnic superior arquitecte
	Tècnic grau superior
	A1
	1
	1
	TC

	Tècnic superior arquitecte TP
	Tècnic grau superior
	A1
	1
	0
	TP

	Responsable de comunicació i protocol
	Tècnic grau superior
	A1
	1
	0
	TC

	Directora ràdio municipal
	Tècnic grau superior
	A1
	1
	0
	TC

	Professors de música grau superior
	Tècnic grau superior
	A1
	13
	13
	TP

	Professors de música grau mitjà
	Tècnic grau mitjà
	A2
	6
	6
	TP

	Tècnic mitjà aparellador
	Tècnic grau mitjà
	A2
	1
	1
	TC

	Tècnica responsable de RRHH
	Tècnic grau mitjà
	A2
	1
	0
	TC

	Tècnic resp. de cultura i joventut
	Tècnic grau mitjà
	A2
	1
	0
	TP

	Bibliotecari
	Tècnic grau mitjà
	A2
	1
	0
	TC

	Tècnic de promoció econòmica
	Tècnic grau mitjà
	A2
	1
	1
	TC

	Dinamitzador/a turístic
	Tècnic grau mitjà
	A2
	1
	1
	TC

	Delineants
	Delineants
	C1
	3
	1
	TC

	Adm. escola de música
	Administratiu
	C1
	1
	1
	TP

	Cap d'unitat d'esports
	Administratiu
	C1
	1
	0
	TP

	Administratius OAC
	Administratiu
	C1
	2
	0
	TC

	Administratius
	Administratius
	C1
	7
	1
	TC

	Tècnic/a auxiliar de Biblioteca
	Auxiliar de biblioteca
	C1
	2
	1
	TC

	Administratiu de museu
	Administratiu
	C1
	1
	1
	TC

	Tècnic/a de ràdio
	Administratiu
	C1
	1
	1
	TP

	Encarregat equipament cultural
	Encarregat
	C1
	1
	1
	TP

	Encarregat equipament cultural
	Encarregat
	C2
	1
	0
	TC

	Aux. Adm. biblioteca
	Auxiliar administratiu
	C2
	1
	0
	TP

	Oficial serveis funeraris
	Oficial serveis funeraris
	C2
	3
	3
	TC

	Oficial encarregat de cementiri
	Oficial
	C2
	1
	1
	TC

	Encarregat brigada de manteniment
	Encarregat
	C2
	1
	0
	TC

	Encarregat serveis aigües
	Encarregat
	C2
	1
	0
	TC

	Oficial casal de cultura
	Oficial
	C2
	1
	1
	TC

	Oficial de brigada
	Oficial brigada
	C2
	12
	4
	TC

	Operari de brigada
	Peó personal oficis
	AP
	2
	2
	TC

	Vigilants esportius
	Vigilants
	AP
	4
	1
	TC

	Vigilants esportius
	Vigilants
	AP
	1
	1
	TP

	Conserge museu*
	Vigilants museu
	AP
	1
	0
	TC

	Conserge d'escola
	Ordenances
	AP
	2
	1
	TC

	* a extingir
	
	
	
	
	

	
	
	Total
	80
	43
	

	3. PERSONAL EVENTUAL
	
	
	
	
	

	
	
	
	
	
	

	Denominació de la plaça
	Categoria
	grup (EBEP)
	Places
	Vacants
	Dedicació

	Secretaria d'alcaldia i regidories
	Administratiu
	C1
	1
	0
	TC

	
	
	
	
	
	

	
	
	Total
	1
	0
	

	
	
	
	
	
	

	
	Tipus de personal
	Places
	Vacants
	
	

	
	Personal funcionari
	17
	7
	
	

	
	Personal Laboral
	80
	43
	
	

	
	Personal Eventual
	1
	0
	
	

	
	
	
	
	
	

	
	Total
	98
	50
	
	


Sr. Alcalde:
Bé, passaríem al següent punt de l'ordre del dia, que és l'aprovació del pressupost general de l'exercici 2018. Si el regidor d’Hisenda ens en vol fer cinc cèntims d'aquest pressupost. 
Sr. Xandri:
Si, en principi estaríem parlant d’uns pressupostos que per aquesta regidoria són considerats de responsabilitat. Perquè responsabilitat? Perquè amb aquests pressupostos i seguint la línia portada fins ara, prioritzem necessitats, no anem a buscar fotos ni anem a buscar coses innecessàries, sinó que prioritzem necessitats, tant en mantenir instal·lacions com en saber triar les obres noves més necessàries. Dins d'aquest pressupost hi ha un augment del 2,37% envers l'any anterior, recordar que el màxim que permet l'Estat és de 2,40%, per tant intentem anar al màxim del que podem. Es compleix perfectament la regla de la despesa, la sostenibilitat financera i el nivell d'endeutament que està per sota del 75% tal com marca la llei, recordar que estem al 49%, estem complint perfectament amb el període mig de pagament i per tant complim perfectament amb la morositat. Destacar també , la cura que hem tingut amb el control de la despesa fixa, això fa que puguem destinar més diners a manteniment. O sigui, quan parlo de despesa fixa vull dir la despesa  general, és a dir, de llum, neteja d'edificis, etc. Jo crec que s'ha fet bona feina en quant a poder estalviar molts diners que fan que podem invertir més. Dins del propi pressupost, veureu que destaca una puja del 2,54% amb personal, un 2,82% amb béns corrents poden destacar un augment en el capítol de manteniment d'obres i la xarxa d'aigües, destacar també els 50.000,00 € més de la taxa de l'abocador que ens costarà aquest any, una aposta clara per l'escola bressol en educació, amb una puja de 17.000,00 €, ja comentada en junta de portaveus. Es consolida també Cultura començant a créixer desprès d'alguns anys, que crec que ha estat una mica penalitzada per problemes de pressupost, però aquest any, consolidem ja l'oferta de jovent per la Festa Major i, a part d'això, augmentem 9.000€ més per activitats diverses destinades a Cultura. Amb Salut també es creix en programes de prevenció. En el capítol IV, despeses corrents, hi ha un augment amb Acció Social, el fons de contingència. Fem com l'any anterior en previsió de que l'estat espanyol aprovi els seus pressupostos, aquests ens fixaran el % de puja de sous del personal i el que pretenem és fer, igual que l'any anterior, no tenir problemes per poder fer efectiu això quan toqui, és a dir, tenir la gent al corrent de pagament. En quant a les inversions continuem amb l'aposta clara de millora d'instal·lacions esportives, teatre i sala polivalent. Inversions en camins, obres i manteniment de la xarxa d'aigua. Continuarem també amb la eliminació de barreres arquitectòniques. Estrenem capítol especial i  complint una miqueta amb una cosa que crec que tots estàvem d'acord i n’havíem parlat moltes vegades, estrenem la Participació Ciutadana, passa que com que tots els treballs que està fent la comissió per determinar quines partides han d'anar amb aquest títol, ens limitem a posar un previsió de 50.000,00 € a Participació Ciutadana, que desprès substituirem per tot el que ens vingui aprovat per la comissió.
Pel que fa al capítol d'ingressos, vosaltres direu, que s'ha apujat el pressupost un 2,37%, això es degut a que recaptem més i tenim més recursos. Doncs no, el que dona peu a poder fer això és la regularització de les incidències cadastrals, ja sabeu que el cadastre va fer una regularització pel seu compte de irregularitats que hi havia al Solsonès, estem parlant de 600 i 700 incidències, això ha provocat que podem pujar sobre els 100, 115, 120 mil euros les previsions que teníem d’IBI i també per un altre costat tenim una mica més de recaptació de l'impost de vehicles.
En resum nosaltres creiem que aquests pressupostos tenen molta coherència. Seguim en el camí que ens marquem, tenim un rigorós control de despeses i tenim un equilibri en prioritzar i detectar manteniments, reformes i noves inversions, per tant jo crec que això com a base i les possibles i futures modificacions de pressupost que hi pugui haver durant l'any, que ja us hem anticipat que no se si en podrem fer gaires perquè estem molt controlats per Hisenda, dons sembla ser que no podrem disposar de la liquidació del pressupost per inversions, però si que tenim la pràctica seguretat de que tindrem algun ingrés important que és destinarà a fer realitat el compromís de l’obra camí del cementiri i pàrquings de caravanes que tindran prioritat. 
Sr. Alcalde:
Molt bé, no se si algú vol dir alguna cosa. 
Sr. Barbens:
Si, hi ha unes quantes coses que volem fer palès i unes altres que son fruit de les negociacions que hem mantingut amb el regidor i que també volem comentar. En primer lloc, sempre demanem que s'inverteixi més en els camins del Vinyet, sembla que aquesta vegada hi haurà una subvenció que permetrà augmentar la inversió que es pugui fer en aquests camins. També en matèria de participació sempre hem reclamat que hi hagués més partida perquè creiem que no era possible dur a terme processos participatius amb condicions amb el pressupost que hi havia, ara s'ha previst aquesta partida de Pressupostos Participatius, no sabem si serà suficient o no. També reclamem un tècnic o alguna persona que es pogués encarregar de les tasques de coordinar la participació. També veiem bé la partida de treballs tècnics que, si no anem equivocats, puja 55.000,00 €,  pensem que potser seria bo tenir una persona a l'Ajuntament que pogués fer aquesta feina, no per ara mateix però si tenir-ho previst, perquè estem externalitzant molta feina que potser es podria fer aquí i s'acabaria sent més rentable també. La gossera, la protectora canina, veiem que si es vol fer una ampliació amb cara i ulls no se si hi haurà prou amb el que hi ha pressupostat. També volem avisar de la pujada dels impostos, sobretot d'aquests 130.000,00 € d’IBI i dels 20.000,00 € d'impost de vehicles, però vam aprovar l'últim ple una congelació dels impostos, i aquí es veu que s'ha apujat 20.000,00 € en impost de vehicles. Els motius pels quals la negociació pensem que no ha fructificat son; en primer lloc la passarel·la del camp de futbol, hi ha el compromís de poder-la fer però nosaltres demanem que es pugui fer ben feta, una obra ben feta, perquè hi havia una previsió de 60.000,00, 70.000,00 € i finalment es farà per molt menys, celebrem  que es pugui fer una bona obra amb aquest import, però demanem que s'estigui al cas i no es faci una cosa que d'aquí uns anys s'hagi d'esmenar. Demanàvem també, molt urgentment, poder adequar finalment el barri de Sant Jaume. Aquest grup fa molt temps que està treballant amb aquest barri, pensem que es trist que al mig de la ciutat hi hagi aquest punt que fins i tot no està ni asfaltat ni te cap tipus de ferma a sobre el carrer,  els veïns es mereixen d'una vegada per totes que s'hi pugui actuar i que no hi hagi aquest compromís, més enllà de que si pugui posar aquest famós reg asfàltic, però pensem que s'ha d’actuar d'una manera certa i ens agradaria que hagués figurat en els pressupostos que avui s'aproven. També a la zona del Mercadona, ens agradaria que quan es comencessin aquest tipus d'obres es poguessin tancar i si que se’ns ha explicat que serà per fases, però pensem que hem d'anar molt mes ràpid a tancar aquesta zona de la ciutat, aquest racó, i deixar una mica decent la part de darrera del Mercadona i poder posar fil a l'agulla i no allargar-ho tants anys. També sobre la Cabana del Geli hem posat sobre la taula el soterrament de la línia de mitja tensió, que pensem que és molt important, sabem que no és obligació legal de l'Ajuntament però si que és obligació moral de l'Ajuntament, el qui sigui responsable que hi actuí i que el veïns no vegin partit el seu barri per dos, i per tant es un dels temes que nosaltres volem posar sobre la taula i que demanem que agafeu aquest compromís. També a la zona que hi ha aquesta línia elèctrica, en el carrer Berguedà, que també es pugui endreçar amb bancs, flors i que es pugui posar una mica millor del que està ara. També hem parlat dels ajuts a l'empresa, se'ns ha dit que no s'han acabat de gastar tots, també demanem que es puguin apujar en cas de que l'any que ve hi hagi més sol·licituds. Una obra que consideràvem totalment imprescindible es el carrer Pere Màrtir Colomes, que creiem que necessita una actuació urgent, n'hem parlat ja en molts plens i tampoc hem tingut una posició en ferm de l'Ajuntament. Pensem que això va massa per llarg, i que no s'acaba d’afrontar i és una actuació que és prioritària per nosaltres. Finalment volem agrair que amb l'aspecte de les llums de Nadal s'hagi posat fil a l'agulla, per poder comprar llaços de color groc per recordar els empresonats i demanar la seva llibertat, però volem demanar que se'n comprin els suficients perquè la ciutat quedi totalment marcada d'aquest color i amb aquest sentiment.
Sr. Alcalde:
En primer lloc pel que fa a la persona de participació, estem treballant amb la possibilitat, tot i que és complicat, sabeu que no podem contractar personal de qualsevol manera, ha de ser amb uns requisits molt específics marcats per la llei de racionalització, per tant el que estem intentant és, si podem, destinar una persona que actualment estigui treballant a l'Ajuntament per fer aquestes tasques, estem mirant la possibilitat jurídica que això pugui fer-se, però no puc dir res més, estem treballant. Pel que fa la pujada d'impostos jo crec que vostè falseja la realitat de mala manera, és a dir, és evident que no hi ha hagut una pujada d'impostos, hi ha una pujada  d'ingressos com a conseqüència d'una regularització, hi havia gent que no tenia regularitzada la seva propietat i ara hauran de pagar el que correspon, però no és que s'apujaran els impostos. Pel que fa al barri de Sant Jaume, és un dels barris que ens dol més que estigui deixat d'aquesta manera i que estigui abandonat i per això recentment hem fet aquesta intervenció del reg asfàltic, però es veritat que és un barri que  te una conflictivitat en el sentit que cal aplicar contribucions especials, perquè es un barri que no s'ha urbanitzat mai i en segon lloc està prevista alguna promoció d'habitatges que properament s'ha de desenvolupar, per tant no te sentit que ara nosaltres pressupostem  la urbanització del carrer quan encara s'ha de fer aquesta urbanització,  a part que tenim un problema, que hem d'acabar de resoldre, suposo que s’haurà de resoldre via judicial, per un conflicte que tenim amb un terreny, una propietat que està just al mig de la zona que hauria de ser zona de vial, precisament, això ho hem de resoldre amb la propietat, per tant no podem plantejar una intervenció aquí per el moment. Pel que fa a la  zona de sobre del Mercadona o del barri de la Plana, aquest parc, aquesta zona esportiva a l’aire lliure, ja ens agradaria poder córrer més però tot es qüestió de prioritats, vam creure que l'skatepark era una prioritat perquè era una demanda llargament feta i reivindicada pel jovent de la ciutat, i per tant creiem que calia fer-ho, ho anirem fent en la mesura que puguem, ara la nostra prioritat serà posar-hi llum i posar el parc infantil que hi ha d'anar, damunt l'skatepark i l’adequació d'aquell espai, la resta va per més llarg, la pista de bàsquet o la pista de futbol que en principi està previst fer allà, encara no te data,  ja ens agradaria poder fer aquestes coses, però hauríem de deixar de fer unes altres, perquè el pressupost de l'Ajuntament dona pel que dona. Pel que fa el tema de la Cabana del Geli, be, ja ho heu dit, és una cosa que no és fàcil, jo recordo haver parlat amb l’Elèctrica del Cardener d'aquesta qüestió fa anys, i vaig veure que era molt complicat poder-nos en sortir perquè no tenen l'obligació jurídica i per tant, no podem obligar al titular de la línia perquè la soterri. Es tractaria de valorar el cost que estem disposats a assumir per fer-ho i no és barat això. A més a més, hem de tenir en compte que és la línia per la que passa tot l'enllumenat de Solsona, aquella es la línia que ve des de la Mare de la Font i porta tot l'enllumenat i per tant no ha de ser una intervenció fàcil de fer. Pel que fa el carrer Berguedà, ja hi estem intervenint, ho estem fent mica en mica anem millorant aquell enjardinat que hi ha just sota  la línia elèctrica, l'estem millorant, i esperem ven aviat poder-lo acabar. Hem fet una intervenció fa no gaire, de millora, hi ha dos carrers que feien molt pendent i el panot patinava i per això el que hem fet és un buixardat al panot perquè no patini tant, i hi hem ficat unes baranes, per tant, no hi risc de que ningú prengui mal i si fa falta algun banc es posarà, no hi ha cap inconvenient. Pel que fa al Carrer Pere Màrtir Colomes, era una prioritat d'aquest Ajuntament perquè hi havia un problema de seguretat viària amb els estudiants, hem donat una solució, que no es definitiva evidentment, però que permet d'alguna manera evitar que els estudiats passin pel carrer, i evitin els cotxes, de moment sembla que funciona i per tant home, la prioritat ja no és tant gran. No se si hi ha alguna cosa més que vulgui comentar el regidor. 
Sr. Xandri:
Si, jo un parell de coses, només afegir que jo estic amb vosaltres, lògicament hi ha moltes coses per fer, molts carrers per arreglar, però el pressupost es de 350.000,00 €, dic 350 perquè els altre 50.000,00 € se'n van  a Participació Ciutadana, i amb aquests 350.000,00 € es fa el que es pot, però a més a més una cosa molt important, estem parlant només d'urbanisme, però  l'Ajuntament no és sols urbanisme si fos així els altres regidors no caldria que vinguin perquè no els hi deixaríem fer res ni els hi deixaríem gastar un duro, llavors s'ha de repartir el pressupost perquè tothom pugui atendre les seves peticions perquè també son importants. En quant al tècnic de l'aigua,  dir-vos que jo considero que és un encert perquè l'aportació del tècnic de l'aigua només de la forma minuciosa que actua ha generat un estalvi de costos, i perdoneu que em faci pesat amb l'estalvi de costos però es el meu tema, jo crec que només amb el que ens ha fet estalviar amb el capítol de Llum, en quant a les bombes de l'aigua, s'ha pagat el seu sou de sobres, hi guanyem diners. També dir-vos que el capítol  que em dit que no havíem gastat la partida estem parlant només d'autònoms perquè el que es destina a creació d'ocupació (30.000,00 €) s'ha gastat de sobres. Per últim també dir que, en el capítol de ingressos, tal com he dit, recordar que només es va apujar vehicles, en quan a impostos però l'IBI no s'ha tocat, és el mateix, hi han hagut revisions, i l'únic que s'ha tocat és l´impost de vehicles, que si no recordo malament tothom hi va estar d'acord, perquè la discrepància per part del grup del PDeCAT, venia per causes alienes a les taxes, per tant si tothom hi va estar d'acord, no veig ara el retret de la puja de vehicles. 
Sr. Barbens:
Molt breument, nosaltres no hi estàvem d'acord en pujar la taxa de vehicles, no se d'on s'ho ha tret això, en qualsevol cas nosaltres hem expressat aquests compromisos que volíem que també prengués l'equip de govern. Ja entenem que ara amb el pressupost que hi ha per inversions no es poden cobrir moltes d'aquestes coses, però si que veiem que al llarg de l'any hi ha unes modificacions de crèdit brutals, d’un import molt superior a les inversions que estem aprovant ara i que, aquests compromisos podrien fer-se durant el llarg de l'any però com que veiem que no tenim la seguretat de que cap d'aquestes coses pugui tirar endavant perquè no hi ha massa prioritat de fer-les, el nostre vot serà negatiu. 
Sr. Alcalde:
El grup municipal de la CUP.
Sr. García:
Nosaltres votarem a favor aquest any els pressupostos, perquè; per un costat valorem de manera positiva que tinguin una partida participada, sempre podrien ser més diners, però l’important és que, hi ha partida participada i això era una demanada nostra des del principi i l'han dut a terme. La inversió amb Participació Ciutadana ha pujat un 650% respecte a l'any passat.
Sr. Alcalde:
Si, es veritat. Però el que passa que quan parleu de tants per cents la gent es perd.
Sr. García:
Es així, un 650% llavors estem molt contents, la partida de Salut un 30% també ho vam demanar i ha pujat, la d’Acció Social un 0,56%, però està bé. Veiem positiu que es continuí fent l'aportació a la Festa Major Jove, era també una línia que creiem que és molt encertada i funciona i estem contents de que es tiri endavant. Que es mantingui la partida destinada a eliminar barreres arquitectòniques també pensem que és un projecte a llarg termini, que aquesta ciutat te mancança al respecte i poc a poc es va fent el que es va podent. Hi ha un tema que no és ben be dels pressupostos, però se'ns va transmetre que hi ha la intenció,  de fer el tema del porta a porta, no ve aquí al cas però varem veure que hi havia intenció de dur-ho a terme i llavors també era una de les nostres reclamacions i es va tenir en compte, i d'altra banda perquè també s'ha inclòs una sèrie de propostes concretes que vam fer des del nostre grup municipal tot i que eren propostes compartides amb el govern, que era per un costat el tema de les cartelleres als barris, en una primera fase, hi han 10.000,00 €, també entenem que es una cosa a llarg termini, però be poc a poc anem engegant, és una mancança de la ciutat no hi ha espai perquè es puguin penjar cartells i les cartelleres. Pensem que son molt necessàries. Els 2.000,00 € per la campanya contra les agressions sexistes i de gènere, també pensem que amb molts altres llocs ja s'està portant a terme i pensem que es una línia interessant i dotar-la amb alguns diners sempre fa que es pugui fer millor. El tema del tècnic o la tècnica que es pugui dedicar parcialment a temes de participació, be, sempre hem volgut contractar algun expert amb el tema, però be, entenem que si es pot arribar a fer serà perfecte, si hi ha algú que es pugui dedicar a això serà molt interessant. Desprès, tot i que no se'ns va confirmar, entenem que igual es pot fer, el tema del projecte  de viabilitat sobre la implantació de calderes de biomassa en edificis municipals, que es un acord de ple que aquest ple vam aprovar fa 2 anys i encara estem pendents i lligat al tema del Centre Tecnològic, doncs igual pot ser una bona sortida. També com aspectes a millorar o coses que volíem comentar, es poden tenir en compte, de cara a altres anys, pensem que és urgent i necessari, i el regidor ens va dir que hi estaven treballant i que ens ho passarien i que podríem dir la nostra sobre el tema d'estudiar a fons els costos dels serveis municipals, crec que es imprescindible que tinguem tots claríssim en aquest ple quan ens costen les coses, quan paga el ciutadà i quan acabem subvencionant, a qui li subvencionem i que subvencionem i que no subvencionem amb els diners de tots, tenim molt interès per veure-ho perquè hi ha algunes coses que ens agradaria saber en que estem invertint els diners i sabem que s'està treballant. Considerem que hi ha algunes partides que caldria treure com els 20.000,00 € per un concurs d’idees, pensem que es exagerat, podríem eliminar-la. Considerem també que cal portar a terme i que en aquest pressupost no es planteja, el tema de remunicipalitzar alguns serveis, com l'escola bressol o la recollida de residus. Ja sabem que als pressupostos no apareix però tenim l'esperança de que com a mínim es pugui estudiar i podem parlar sobre això amb dades concretes, si és viable o no és viable portar a terme aquestes remunicipalitzacions. Volíem fer una observació sobre les obres que es fan a la polivalent, que es torna a reformar els lavabos o les del teatre, entenem que es vell  i alguna cosa s’ha de fer però desprès del tema del projecte de Cal Manel,  ens sembla que a vegades fem coses que desprès ens les tenim que replantejar, no? I del projecte de Cal Manel, creiem que la pregunta hauria de ser, que hi volen fer allí exactament? I desprès fer el projecte per tenir les coses clares, i no fer feina en va.
Sr. Alcalde:
Per aclarir, fa referència a la redacció del projecte. 
Sr. Xandri:
Hi ha una primera fase, que ja ho vaig comentar a la junta de portaveus, que és la redacció d'un pla d'usos, que això es durà a terme aquest any, durant el mes de desembre amb pressupost que ja te Solsona, llavors es fa aquest primer pla d'usos, el projecte, és aquesta partida de 20.000,00 €.
Sr. García:
Aquest pla d'usos no ho vam entendre, pensava que entràvem directament amb un concurs de projecte d'idees i dèiem perquè no ens passi allò de fer feina en va, però ja veu que no és ven be el mateix. Però el tema de la polivalent, agafem una cosa que està pensada per uns lavabos d’una oficina i al final son els lavabos d’una sala polivalent, aquesta manera d’actuar s’ha de canviar, perquè no ens passi el mateix amb altres equipaments, que ho pensem d'una manera i al final acaba sent una cosa diferent i ens tenim que tornar a gastar diners per revertir-ho. Demana que es tingui en compte. I res, que votarem  a favor.
Sr. Alcalde:
Molt bé, no se si vols dir alguna cosa més . Bé doncs, si us sembla passaríem a votar aquest punt del ordre del dia, vots favorables? vots en contra? 
Sr. Campos:
Tot seguit es procedeix a la votació i la proposta presentada a la consideració del Ple s’aprova per deu vots a favor dels regidors David Rodríguez i González (ERC), Lluís Xavier Gonzàlez i Villaró (ERC), Ramon Xandri i Solé (ERC), Rosó Barrera i Call (ERC), Isabel Roca i Guitart (ERC), Sara Alarcón i Postils (ERC), Antoni Carrelero i Ruiz (ERC), Yasmina Valderrama i Ramallo (PSC), Òscar García i Companys (APS-CUP) i Octavi Esteve i Armengol (APS-CUP) i tres vots en contra dels regidors, Marc Barbens i Casals (PdeCAT), Isabel Pérez i Martínez (PDeCAT), Xavier Torres i Romero (PDeCAT). 
4. Conveni de col·laboració entre el consorci de l’ARE residencial Cabana del Màrtir, els titulars registrals de diverses finques incloses en l’àmbit de l’Àrea Residencial Estratègica de la Cabana del Màrtir, la societat Solicelgrat SL i l’Ajuntament de Solsona, en relació al subsector 1 del sector F, i el sector de l’Àrea residencial estratègica de la Cabana del Màrtir, de Solsona: aprovació definitiva del conveni i aprovació inicial d’una addenda al conveni
L’alcalde dóna compte de la proposta que es presenta a la consideració del Ple i que diu així:
“Atès que es va redactar el conveni de col·laboració urbanística entre el consorci de l’ARE Residencial Cabana del Màrtir, la Sra. Teresa Pujols i Plana, la Sra. Cèlia Rosich i Pla, la societat Sala Subirà SL, el Sr. Miquel Jané Torra i el Sr. Josep M. Jané Torra, la societat Borrels i Canet SL i el Sr. Jaime Colilles i Sampons, en qualitat de titulars registrals de les diverses finques incloses en l’àmbit de l’Àrea Residencial Estratègica de la Cabana del  àrtir, la societat Solicelgrat SL i l’Ajuntament de Solsona, en relació al desenvolupament del subsector 1, del Sector F, del sector de l’àrea residencial estratègica de la Cabana del Màrtir.
Atès que la Junta de Govern Local de data 22 de maig de 2017  aprovà inicialment el conveni urbanístic que s’adjunta en forma d’annex.
Atès que el ple de l'Ajuntament de Solsona, en la sessió del dia 26 de maig de 2017, ratificà l’acord pres per la Junta de Govern Local en data 22 de maig de 2017 pel qual va aprovar inicialment el conveni  esmentat i també acordà publicar el present acord al BOP i al DOCG pel termini d’un mes, un cop totes les parts haguessin signat el text del conveni.
El conveni el signaren totes les parts el dia 1 de juny de 2017.
El conveni s'exposà al públic pel termini d'un mes al taulell d'anuncis municipals, en el BOP núm. 124 del dia 28 de juny i en el diari ARA del dia 27 de juny de 2017.
Durant el termini d'exposició al públic, Pilar Ciuró i Moreno, amb DNI 78148005P, en representació de la societat Solicregrat SL, presentà una al·legació al redactat del conveni aprovat.
Tenint en consideració el que disposen:
Els articles 38 i 104 del Decret legislatiu 1/2010 de 3 d’agost pel qual s’aprova el Text refós de la Llei d’urbanisme de Catalunya.
Els articles 110, de la Llei 26/2010 de 3 d’agost de règim jurídic de les administracions públiques de Catalunya, en concordança amb els articles 47, 48, 49 i 51 de la Llei 40/2015 de 1 d’octubre de règim jurídic del sector públic.

L’article 21 de la Llei 7/1985 de 2 d’abril reguladora de les bases de règim local.
L’article 53 del Decret legislatiu 2/2003 de 28 d’abril pel qual s’aprova el Text refós de la Llei municipal de règim local de Catalunya.
Es proposa al Ple que prengui el següent acord:
Primer. Desestimar l'al·legació presentada per Pilar Ciuró i Moreno, amb DNI 78148005P, en representació de la societat Solicregrat SL.

Segon. Aprovar definitivament el conveni de col·laboració urbanístic entre el consorci de l’Are residencial Cabana del màrtir, la senyora M. Teresa Pujols i Plana, la Sra. Cèlia Rosich i Pla, la societat Sala Subirà SL, el Sr. Miquel Jané Torra i el Sr. Josep M. Jané Torra, la societat Borrels i Canet SL i el Sr. Jaime Colilles i Sampons, en qualitat de titulars registrals de les diverses finques incloses en l’àmbit de l’Àrea Residencial Estratègica de la Cabana del Màrtir, la societat Solicelgrat SL i l’Ajuntament de Solsona, en relació al desenvolupament del subsector 1, del Sector F, del sector de l’àrea residencial estratègica de la Cabana del Màrtir. 
Tercer. Aprovar inicialment una Addenda a incorporar a aquest conveni, notificar  i exposar aquest acord a exposició pública pel termini d'un mes amb edictes publicats al BOP i al diari ARA. En cas que no es presentin al·legacions l'acord de l’addenda  esdevindrà aprovat definitivament.
Quart. Facultar al Sr. Alcalde per signar total aquella documentació que sigui necessària pel compliment del present acord.”
Sr. Alcalde:
Passaríem al següent punt del ordre del dia . Si el secretari vol fer el favor de llegir la proposta d'alcaldia. 
Sr. Campos:
(Llegeix la Proposta)
Sr. Alcalde:
Molt bé, si la regidora d'Urbanisme en vol fer cinc cèntims perquè això es una qüestió que n'hem parlat diverses vegades.
Sra. Barrera:
Com a llegit el Sr. Secretari, principalment aquest punt te tres parts, la primera és la de desestimar l’al·legació presentada, aquesta al·legació  es desestima a proposta de l´INCASOL i amb el vistiplau del promotor i es fa per tal de poder aprovar aquest conveni.  El punt numero dos, és l’aprovació definitiva del conveni i el tercer punt és l'aprovació inicial de l'agenda i és el que han proposat els promotors, abans de que ho pregunteu, us informo que properament el que s'haurà de fer és, quan disposem del informe sectorial de Medi Ambient, fer l'aprovació definitiva dels documents de planejament i més endavant doncs caldrà fer l'aprovació definitiva d'aquesta agenda, l’aprovació inicial del projecte d'urbanització i posteriorment el de reparcel·lació o sigui que és un tema que ens continuarem trobant per parlar-ne. 
Sr. Alcalde:
Bé, resumidament i em sembla que ja n’havíem parlat alguna altra vegada, aquí hi ha hagut algun problema, amb Urbanisme perquè havíem interpretat que feia falta una cosa i desprès resultà que era un altra cosa que ens demanava urbanisme i per això no va passar la Comissió d'Urbanisme. Totes aquelles aprovacions que havíem fet des de l’Ajuntament de Solsona no van fructificar. Feia falta un conveni que regules la urbanització d'aquell vial que hi ha al final del sector. Quan es va fer la previsió de l’ARE, es va preveure que l'ARE es faria abans que no pas el desenvolupament d'aquest sector que ara es farà i per tant es va preveure que l'ARE ja urbanitzaria la totalitat del carrer, finalment doncs el sector de l'ARE  inclou  la totalitat del carrer, per tant la promoció en aquest sentit el que te que fer és preveure com s'urbanitzarà, com a mínim la meitat del carrer que li pertocaria dins el sector F. I per tant, el que fem es un conveni que reguli com s'ha de fer aquesta urbanització, aquest avançament de despesa que han de fer els promotors per tenir urbanitzat aquesta part. Els promotors van presentar una al·legació, i una vegada parlat amb INCASOL, va semblar que si responíem favorablement aquesta al·legació el que fèiem era tornar a començar tots els tràmits un altra vegada i per això el mateix INCASOL ens va proposar la possibilitat no modificar el conveni, aprovant aquesta agenda amb la qual cosa tots els tràmits que estaven fets fins ara els manteníem, perquè sinó havíem de tronar a començar de 0 una altra vegada i això ja seria l’últim, perquè portem temps batallant amb això i sembla que això és la manera que permet que anem desencallant aquesta qüestió. No sé si teniu alguna pregunta a fer? 
Per tant doncs, passaríem a votar aquest punt del ordre del dia, vots favorables? 
Sr. Secretari:
Queda aprovada la proposta per la unanimitat dels regidors presents.  
5. Aprovació inicial del reglament municipal de govern obert i de participació
L’alcalde dóna compte de la proposta que es presenta a la consideració del Ple i que diu així:
“Havent-se redactat el reglament municipal de govern obert i participació ciutadana,
De conformitat amb el que disposa la 49 i 70.2 de la Llei 7/85, de 2 d’abril i l’article 177 i 178 de la Llei el Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya,
Es proposa al Ple l’adopció dels acords següents:
Primer. Aprovar provisionalment el reglament municipal de govern obert i participació ciutadana del mercat de Solsona,
Segon. Exposar al públic l’acord adoptat,  pel termini de trenta dies hàbils comptadors des de l’endemà de la publicació d’aquest anunci al Butlletí Oficial de la Província de Lleida, perquè els interessats puguin examinar l’expedient i presentar-hi les reclamacions que considerin oportunes. Donat el cas que no es produís cap reclamació i/o al·legació, el reglament quedarà aprovada definitivament.”
Sr. Alcalde:
Si el regidor de Participació ens en vol fer 5 cèntims.
Sr. Carralero:
Si be, a veure de manera molt resumida sabeu que és un tema que hi hem estat treballant des de finals de l'any passat, varem estar elaborant, en un començament l'esborrany, us el varem facilitar, així com a la resta de la ciutadania, el mes de març si no recordo malament, varem obrir un procés perquè tothom hi pogués fer les aportacions que cregués pertinents, tancat aquest termini les vam recollir totes i varem incorporar les que creiem que tenien un bon motiu per ser-hi. Be, ja us vam explicar que nosaltres enteníem aquest reglament com una bona oportunitat per endreçar una mica el que nosaltres creiem que fins ara ja estava fent l'Ajuntament amb el tema de la participació ciutadana. Recollit el tema dels Consells Municipals el que es feia, el cafè amb l'alcalde, aquí varem incorporar un àmbit de nova creació que hem fet aquesta legislatura com son els barris. A banda d'això, destacar les novetats del reglament que també incorpora la figura de la trobada ciutadana, que pot ser iniciativa de l’Ajuntament o iniciativa de la ciutadania. També queden regulat tot el tema de les consultes ciutadanes, s'incorpora també la figura de la iniciativa ciutadana que vol dir que es regula que en qualsevol moment que la ciutadania vulgui fer qualsevol proposta a l'Ajuntament te els canals per fer-ho. Incorporem un tema que ja va passar pel ple, com son les intervencions als plens per part de la ciutadania, aquí també recollim el text integra que es va aprovar, i finalment també fem una esmena als pressupostos participatius, nosaltres creiem que els pressupostos participatius com a mínim en l'estat en que els tenim ara que es tot molt incipient, son mereixedors de tenir un reglament propi i be, aquest any hem estat fent la primera prova i quan ja tinguem i ho tinguem tot més clar, elaborarem el reglament concret pels pressupostos participatius. Be, sabeu que tot això ja ho varem voler fer més visible amb la creació d'aquell mapa de participació, on es veien tots els espais recollits, i on volíem explicar una mica el que nosaltres entenem com a participació. I acabar dient que nosaltres creiem que aquest reglament és una bona eina però no deixa de ser una eina només, sobre la que cal insistir molt, sobretot en fer pedagogia amb la ciutadania per explicar-los el que vol dir la participació i simplement animar-los a que el facin servir. 
Sr. Alcalde:
Mol bé, si teniu alguna aportació a fer. 
Sr. Barbens:
Si, volem fer unes quantes aportacions com se'ns va demanar per completar una mica el text inicial i veiem que no se n’ha recollit cap o quasi cap i be, hi han algunes coses que nosaltres si que pensem que han d'introduir-se i d'altres que no acabem d'entendre que s'hagin redactat d'aquesta manera, també entenem que això és aprovació inicial i no se, hi ha alguna voluntat que d'aquí a l'aprovació definitiva es pugui parlar d'alguna altra cosa que ara potser al filar més prim i al mirar-nos-ho més bé podríem matisar d'alguna manera. Però en primer lloc, una advertència, l'article 21, quan parlem de consulta popular, ja pressuposem que s'ho ha estudiat l'equip jurídic de l'Ajuntament no se fins a quin punt tot això lliga o no lliga amb la jurisprudència de consultes populars, perquè està molt constrenyi’t i hi ha molt poc marge de maniobra, jo no se fins a quin punt aquest reglament hi pot encaixar o no, ha nosaltres ja ens està bé que sigui ambiciós però no se si es pot ajustar a la realitat o no perquè des de l'estat i les sentencies que s'han produït han acotat molt, molt, molt, algunes coses que aquí es diuen i poder no es pot ser tan ambiciós. Això de que a l'Ajuntament no acabi vinculant les decisions que prenguin en els temes de consulta popular no ens acaba d'agradar perquè en certa manera, una cosa que s'ha votat pel poble desprès que l'Ajuntament no ho acabi fent seu es difícil d'entendre. Quan parlem de pressupostos participatius amb el munt de temps que s'ha estat elaborant aquest reglament de participació creiem que ja s'hauria d'haver introduït la idea que tingui el Govern en aquest moment de pressupostos participatius, potser no seran els que volem nosaltres però algun tipus de pressupost participatiu s'hi podria incloure amb el munt de temps que fa que s'hi està treballant. També la trobada ciutadana la trobem insuficient perquè nosaltres entenem que s'ha de fer l'assemblea de la ciutat en la qual un cop a l'any el Govern pot explicar a la ciutadania aquests projectes que s'han fet, aquests projectes que es faran i explicar una mica també els pressupostos, les diferents partides i les coses que es poden millorar, i escoltar critiques i escoltar elogis, això es troba a l'article 38, també quan parlem de l'objecte de la consulta. A l'article 44 no entenem perquè no hi pot entrar la matèria tributaria i preus públics, pensem que és el més important que fa l'Ajuntament, no?. El nivell impositiu que marca l'Ajuntament te molt impacte en el dia a dia dels ciutadans i pensem que s'ha de poder preguntar, ja sabem que a vegades s'ha de fer pedagogia, s'ha d'explicar molt bé les coses, no ens podem limitar en aquest sentit. També sobre els subjectes legitimats a l'article 52, pensem que es va massa enllà, quan no es preveu que persones que no han estat membres de cap llista electoral, a les darreres eleccions municipals puguin formar part de promocionar o de recaptar signatures i promoure una consulta popular o algun tipus de participació, potser es va massa enllà no cal ser tan restrictius en aquest sentit, perquè pensem que aquestes persones volen participació política i més interès tenen, si les persones més interessades, son les que es posen en llista electoral que ja costa prou que hi hagi gent que s'hi posi, hi si son la gent que tenen més ganes, desprès els hi restringim que puguin participar, ho veiem potser una mica massa restrictiu. El nombre de signatures mínimes, l'article 53, per una, consulta popular, és de 1.200 signatures d'un cens que no se quan podria rondar, però podria estar als 6000/7000 persones, pensem que és molt elevat i que quasi és impossible que hi hagi gent que pugui trobar aquestes signatures per demanar una consulta i que el govern es vegi obligat a fer-la. I per acabar, pensem que seria interessant que hi hagués un debat de l'estat de la ciutat en aquest òrgan, perquè hi ha moltes coses que es van discutint al llarg de l'any però que la oposició i les diferents visions dels grups polítics no poden quedar ben representades perquè van a base de plens d'efecte immediat, però no es pot debatre sobre el recorregut a llarg termini i les propostes i la manera de veure la ciutat que te cada grup municipal i el Govern i fiscalitzar-ho d'alguna manera. Pensem que seria interessant incorporar la figura del debat del estat de la ciutat, que ja està en algunes ciutats i que no va tan condicionat de si es més petita o mes gran, potser entenem que un municipi de 200 habitants no te sentit, però en una ciutat com Solsona pot tenir sentit, no ha de se molt encorsetat, però un cop l'any fer un ple obert perquè tothom pugui exposar el seu projecte de ciutat seria bo.
Sr. Alcalde:
No se si contestar ara, o contestar desprès de que feu la intervenció vosaltres.

Sr. García:
Com vulguis
Sr. Alcalde:
Feu la intervenció i desprès contestem tot alhora.   
Sr. García:
Nosaltres ja us comuniquem que votarem en contra, perquè desprès de sis anys esperant un reglament de participació ens trobem amb un reglament que primer de tot, el 80% dels punts estan copiats del reglament de Premià de Mar del 2013, de Santa Coloma de Gramanet del 2015 i de Gironella del 2016, que copiar no està malament, perquè tots comencem de cero, però portem sis anys i desprès la gracia està a veure el que no s'ha copiat. Vull dir si tens la copia i veus el que no s'ha copiat, veus quines intencions hi ha al darrere, que ja les comentarem, llavors entenem que els reglaments estan per desenvolupar normatives de rang superior en aquest cas, la Llei 10/2014 de Participació Ciutadana i amb aquest cas ens trobem amb un reglament que segons la nostra opinió presenta un molt baix nivell de concreció i de detall, per exemple, per posar un exemple que ja s'ha comentat, el punt dels pressupostos participatius on diu literalment; L'ajuntament promourà i regularà via reglamentaria la confecció dels pressupostos participatius. Tots els reglaments de participació que hi han inclouen un punt de pressupostos participatius desenvolupat i aquí estem aprovant un reglament que diu que farem un altre reglament per aprovar una cosa  que de fet ja estem fent aquest any, això a nivell d’exemple. Aquesta proposta a part d'això te altres dèficits, el primer de tot, que crec que el nostre grup municipal i el Govern continua entenent la paraula participació ciutadana de manera diferents, el Govern entén consulta, nosaltres entenem empoderar i deixar que la gent decideixi, aquest reglament si el llegeixes amb detall veus que tot allò on s'intueix que la gent pugui decidir es retalla, s'elimina, no apareix, llavors ho mires i no hi ha cap lloc on hi hagi la capacitat decisòria de la gent sinó que sempre hi ha capacitat decisòria sobre això per part de l’administració. Sobre això hem tingut ja discussions amb el senyor alcalde que es qui te la potestat, qui no te la potestat som nosaltres. Entenem que la potestat la te la gent, segons el senyor alcalde la potestat la te el Govern, son dues maneres de veure les coses.
Sr. Alcalde:
Be, ja et contestaré a això. 
Sr. García:
Nosaltres pensem que les consultes, han de poder ser vinculants o no . Alhora de plantejar  una consulta ciutadana a priori es pots dir si serà vinculant o no serà vinculant. Aquest Govern, en canvi diu que no ho seran i que desprès igual es justifica. Hi ha coses que ens sorprenen, per exemple  que en els debats públics no es pugui presentar cap tipus de recurs contra les decisions preses per l'alcalde, be de fet no se si es legal això, però en qualsevol cas és rollo; jo decideixo i no es pot recórrer el que s'hagi dit, desprès del debat públic, ens sorprèn molt. A les funcions dels consells municipals nosaltres proposàvem explícitament que sortissin prendre decisions sobre aquells temes que els concertaven i això es va eliminar. Nosaltres també entenem que en les trobades ciutadanes, proposàvem que estiguessin estructurades i que hi hagués una mica de funcionament estructurat perquè fos una cosa en serio i al final doncs és una xerrada... un cafè amb l'alcalde, i poca cosa més, nosaltres ho plantejàvem com una cosa estructurada, amb un ordre del dia, uns acords i que servis per alguna cosa. Nosaltres també vam proposar que l'alcalde presentes al ple un pla caracteritzat i pressupostat d'implementació d'aquest reglament, vull dir que els reglaments s'han d'implementar amb pressupostos, es a dir, volem portar això a terme saben com està de pressupost, però  presenteu-nos un pla que vingui a dir; mira això ho farem durant 4 anys, anirem implementant, activarem la administració electrònica, activarem això durant aquest temps amb un pressupost, i siguem seriosos. Això s’ha de portar a terme amb un pla caracteritzat, i això no ho tenim. L'ajuntament també diu que la utilització de mitjans telemàtics resta sotmesa a  la capacitat pressupostaria i tècnica del Ajuntament, quan la Llei, ja no nosaltres, la Llei 19/2014 de transparència, diu que l'accés a informació pública i bon govern, fixa uns mínims que s'han de complir si o si, vull dir que no es allò de ja anirem fent , sinó que la llei diu que s'ha de fer i s'ha de fer i es així. Nosaltres, vam demanar i vam incloure una proposta de fer una ordenança d'administració electrònica, és el futur, a totes les administracions s'estan carregant el paper, ja no entren papers, a Educació no hi ha paper, entren ho escanegen i desapareix, i aquí a l'Ajuntament diu que es podrà fer ús dels mitjans telemàtics, vull dir que tornem vint anys enrere de cap al contrari per on està tendint el món. Nosaltres també proposàvem un pla d'acció municipal per la democratització de l'Ajuntament i el foment de participació ciutadana, l'Ajuntament diu que no cal, vull dir que al final podem dir que hem d'anar fent pedagogia perquè és molt important explicar a la gent aquestes coses. Fem un pla d'acció municipal de com hem de fer això, com democratitzem l'Ajuntament i com fomentem la participació ciutadana, això tampoc es va acceptar. I res, al final, vam fer una proposta fa no se quant temps, poder un any,  varem fer unes 30 propostes pormenoritzades, per aplicar directament, copiar i enganxar. Els meus companys d'oposició van dir que està molt bé donar idees però cal concretar-les en paper i segons hem pogut veure les sis propostes que vareu presentar han estat considerades.  Seria molt bonic poder fer moltes coses però estaria bé concretar-les una mica perquè sinó no es porten a terme. D'aquestes 30 propostes, s'han acceptat molt poques i de fet s'han acceptat d'aquella manera que no se'ns ha fet ni participis de l'acceptació. Se'ns diu feu aquest treball, com que som bons nens els de la CUP, encara que no ho sembli, ho presentem i el senyor alcalde apareix allà amb un bolígraf i diu mira això i marxem cap a casa. Entenem que funciona així perquè teniu majoria absoluta, doncs no cal debatre les coses ni negociar-les i ja està, però ens hagués agradat un feedback. Escolta quedem, parlem-ho, anem discutint sobre el tema però la realitat és que no tenim dret a replica sobre allò que es presenta. Per totes aquestes coses, no crec que em deixi res, votarem en contra. 
Sr. Alcalde:
Heu fet una aportació bastant similar tots dos pel que fa el tema de la vinculació de consulta uns diuen del tema de la vinculació, vosaltres parleu d'empoderament al final be a dir que quan es fa una consulta aquesta sigui decisòria i que per tan la ciutadania decideixi nosaltres no es que no pensem que la ciutadania hagi de decidir és que el que creiem és que, i aquí hi havia una discrepància i algun d'aquests punts, no recordo qui va fer una aportació en aquest sentit que calia concretar en quin termes havia de ser, o sigui calia decidir en quins tants per cents no estava redactat d'aquesta manera, però venia a dir en quins tants per cents es considera que aquesta consulta és vinculant, etc.. Nosaltres el que entenem és que si fem una consulta es per fer cas a la ciutadania el que passa és que no ens veiem amb cor de dir en quins tants per cents en funció del que preguntem o de que és el que demanem a la  ciutadania aquesta consulta ha de ser vàlida amb base a quin resultat això ha de ser vàlid sinó que en funció de la pregunta i en funció de cada moment caldrà veure el que sigui el que es evident es que cap govern no estirarà un tret al peu convocarà una consulta i desprès no farà cas si la resposta és clara per part de la ciutadania, i per tant en aquest sentit es evident  que si es fa una consulta és vinculant, però el que no ens veiem en cor és de definir en aquest reglament és en quins paràmetres podem dir, si hi ha un 20 % de participació es vinculant i si hi ha un 49 contra un 51%? per tant caldrà veure en base la pregunta de cada moment i per això el que si que vam incorporar com una aportació es que, en el cas que el govern decidís una solució diferent a la que hagués resultat de la consulta, aquesta hagués de ser motivada per part del govern, per tant  la voluntat del govern i del reglament es que sigui vinculant quan es fa una consulta, però cal analitzar en cada cas quina es la participació i quin és el resultat d'aquesta consulta, i no és que vulguem dir... És que senzillament l'òrgan que pren les decisions i que te la legitimitat democràtica per prendre les decisions definitivament és el Ple de l'ajuntament i per tant, en aquest sentit ho exposem d'aquesta manera. Pel que fa al tema de les consultes, la legislació, be, en qualsevol cas no anirem en contra de la legislació, ni en un cas ni en el cas que parleu del ús de noves tecnologies, per tant si son de obligat compliment, son de obligat compliment i per tant no hi ha d'haver cap problema, de fet estem treballant últimament en això des de l'Ajuntament, en ampliar i anar treien paper i que la qüestió funcioni així. La inclusió dels pressupostos participatius us ho vam explicar, i els hem incorporat una mica d'aquella manera perquè va ser una petició que vareu fer els dos grups polítics de la oposició, però  us vam dir, no es que no vulguem fer pressupostos participatius, i la prova evident es que aquest any se'n han fet, si no que, com que no tenim encara clar quin es el model de pressupost participatiu que nosaltres creiem que es el mes adequat i que ha de funcionar, per això no ens veiem en cor de incorporar al reglament tota la reglamentació de un pressupost participatiu que encara no veiem clara com ha de funcionar ni com ha de ser, hem començat aquest any d'una manera incipient, ens agradava inicialment molt la manera com ho estàvem fent, però no veiem que aquest sigui el recorregut final dels pressupost participatiu, sinó que el pressupost participatiu encara pot anar molt mes enllà, per tant hem de veure com evoluciona tot plegat i seguir, doncs per això no ens hem vist en cor ha fer un redactat que s'incorpori en aquest reglament de participació. Pel que fa a la matèria tributària, o la trobada ciutadana o algunes altres qüestions que ens heu fet, evidentment, escolteu nosaltres el que pretenem es un reglament de participació que és un inici, que és una primera eina per començar a treballar temes de participació, el més important per la participació ciutadana creiem que és que la ciutadania  prengui consciencia de la importància d'aquesta participació i no perquè tinguis moltes eines de participació o hagis fet molta participació la gent participa més, sinó que hem d'anar creant de mica en mica aquesta essència i unitat ciutadana i per tant nosaltres creiem... I la matèria tributaria, home, permeteu que en un primer reglament de participació nosaltres tinguem una certa recança de moment, anem donant marge, la matèria tributaria és molt sensible amb molta demagògia i per tant esperem. Escolteu ja anirem avançant en aquest sentit. I pel que fa el tema que em parlaves tu Marc de les persones que ja estan en una llista electoral, home el que nosaltres hem volgut dir es que les persones que formen part d'una llista electoral tenen una via clara de participació que es a traves del grup municipal, el que també hem volgut evitar d'alguna manera és que hi hagi un us partidari de qualsevol tema de participació ciutadana i per tant, el que ens agradaria és, si algú vol fer us dels partits polítics, ja estan aquí no calia un reglament de participació ciutadana, la participació ciutadana l'entenem més enllà dels partits polítics i per això nosaltres hem fet aquesta d'això. Bé, no se, hi havia moltes coses, però en qualsevol cas si que volem agrair a la CUP, ha fet un gran treball i li volem reconèixer aquest esforç però es veritat en coses no coincidim amb la percepció que tenim del que es la participació ciutadana i nosaltres ens ho hem treballat molt i ens hem llegit molt detingudament totes les vostres propostes, però senzillament hem cregut que el model per començar a iniciar a tenir un reglament de participació ciutadana a la ciutat, doncs es aquest i ja anirem veien com evoluciona i si hi ha possibilitats mes endavant de fer mes coses, però el primer que hem de resoldre també es tenir a algú, be el que estàvem dient abans  quan parlàvem del tema del pressupost i de la persona que tingui  treballar temes de participació amb l'Ajuntament , que ens ajudi ha fer tot això , perquè moltes d'aquestes coses son molt maques, però porten molta feina, i es veritat i per tant oberts ho som, crec que ho hem demostrat varies vegades, però en qualsevol cas, bé nosaltres ho concebem d'aquesta manera i en cap cas concebem aquest reglament com un reglament, que ja està , que quedi sempre aquí així, sinó, comencem a fer-lo funcionar i veurem a mesura que vagi funcionant i que es vagi desenvolupant quines possibilitats tenim de fer mes coses. 
Sr. García:
Jo només, vull posar de manifest, com planteges la qüestió David, sembla que sigui una cosa nova, sembla que sigui la bomba com si fos, el motor d'aigua, esperar com funciona si explotarà i poc a poc ja accelerarem, clar el tema de participació ciutadana no és pas una cosa d'ahir, que diguem; sinó que hi ha ajuntaments que des del 2013 tenen reglament de participació, vull dir que hi ha màsters de participació , hi ha cartes de participació i ja hi ha una mica de ciència al darrere i una mica de polítiques al darrere, no és nou, vull dir que com es planteja  podries dir, és veritat, fem-ho a poc a poc per veure com funciona, vull dir ja sabem com funciona, ja hi ha altres llocs que funciona. 
Sr. Alcalde:
Amb resultats bastant justets pel que ens agradaria a tots suposo, arreu del país diria, és a dir, s'han aprovat reglaments és veritat, hi ha hagut ajuntaments que han tingut molt experiències i de fet és evident, nosaltres no inventem res i per tant intentem mirar aquells ajuntaments que ja han aprovat reglaments similars, de fet no fa massa la diputació de Barcelona ha tret una proposta de reglament de participació que nosaltres també ens hem mirat, que és la proposta de reglament de participació que fa als ajuntaments que pertanyen a la seva circumscripció, a la seva demarcació i per tant, nosaltres també ens hem estat mirant aquest reglament. Pel que parleu de les signatures nosaltres estem per sota del que diu aquesta proposta de reglament de participació de la diputació de Barcelona, per tant en aquest sentit, si que és veritat que hi han hagut ajuntaments que han tingut aquest interès per promoure la participació ciutadana, però no se de gaires o per dir, jo no en se cap, que diguis ostres tu, és una passada com funciona aquest ajuntament amb el tema de la participació, que hi ha molt bones iniciatives, que hi ha gent que te molt bona voluntat, si, però encara ens falta molta pedagogia pel que fa al tema de la participació, i ningú te la vareta màgica, es a dir per molt que haguem fet reglaments de participació i haguem fet tot això, per tant ens sembla que cal ser també prudents en el sentit de que per molt que tu aprovis un reglament molt bo no es cap garantia de que això acabi sent un resultat, el que cal es generar consciencia i quan fas un pas doncs sigui un pas de veritat, que no se senti enganyada la ciutadania de dir hem aprovat una cosa molt bonica i que no serveix de res. 
Sr. Barbens:
Hi ha alguna voluntat de que fins que es torni a aprovar definitivament es pugui modificar alguna cosa o no? 
Sr. Alcalde:
Be, nosaltres ens ho hem mirat bé, però home si feu aportacions interessants que nosaltres creiem que puguin ser estudiades. Ens hem mirat bé les vostres aportacions, però veig difícil que aquestes aportacions en el període d'al·legacions puguem incorporar, no se si teniu aportacions noves, a banda de les que ja heu fet?.
Sr. Barbens:
I respecte a això que es comentava de les 1.200 signatures, 1.200 vots en aquest, vull dir que, 1.200 és un topall molt elevat a nivell representatiu. 
Sr. Alcalde:
Doncs estem per sota del % que habitual i exigible. Molt bé, si no hi ha res més doncs, passem a votar aquest punt. Vots favorables? Vots en contra? 
Sr. Campos:
Tot seguit es procedeix a la votació i la proposta presentada a la consideració del Ple s’aprova per vuit vots a favor dels regidors David Rodríguez i González (ERC), Lluís Xavier Gonzàlez i Villaró (ERC), Ramon Xandri i Solé (ERC), Rosó Barrera i Call (ERC), Isabel Roca i Guitart (ERC), Sara Alarcón i Postils (ERC), Antoni Carrelero i Ruiz (ERC), Yasmina Valderrama i Ramallo (PSC) i cinc vots en contra dels regidors, Marc Barbens i Casals (PdeCAT), Isabel Pérez i Martínez (PDeCAT), Xavier Torres i Romero (PdeCAT), Òscar García i Companys (APS-CUP) i Octavi Esteve i Armengol (APS-CUP). 
6. Moció en motiu del dia contra la violència envers les dones
L’alcalde llegeix la proposta que es presenta a la consideració del Ple i que diu així:
“El 25 de novembre, dia contra la violència envers les dones, es posa novament de manifest que una societat igualitària i garant del respecte dels drets humans no és possible quan la meitat de la població és reiteradament discriminada, violentada i assassinada simplement per la seva condició de DONA.
Aquest any, s'han produït 22 feminicidis als països catalans i la línia d'atenció a les dones en situació de violències del principat, ha rebut 4.252 trucades durant els 5 primers mesos d'enguany.
La ciutadania no pot permetre's viure en un estat a on la violència masclista sols és  considerada  com a tal quan qui l'exerceix és la parella o l'exparella de la dona. Que no atorga ni la meitat d'ordres de protecció i allunyament a les dones i infants víctimes de violència. I que retalla la Llei d'Igualtat efectiva entre dones i homes aprovada pel Parlament de Catalunya i sorgida del consens social.
Necessitem un estat impregnat de valors feministes que faci ús de totes les eines que tingui a l'abast per acabar amb aquesta xacra. Tant pel que fa als casos més flagrants -els assassinats i les violacions- com també totes aquelles violències simbòliques i quotidianes -com la invisibilització de les dones o la hipersexualització dels seus cossos- que suposen un menyspreu, una discriminació i una desigualtat cap a les dones.
Àngela Davis afirmava: "Radical vol dir simplement anar a l'arrel del problema". L'objectiu del moviment feminista és precisament lluitar per arrencar l'arrel del sistema heteropatriarcal.
Per tots aquests motius, el grup d’Esquerra Republicana a l’Ajuntament de Solsona proposa d’adopció dels següents
Acords
Primer. L’Ajuntament de Solsona manifesta el rebuig i condemna a qualsevol forma de violència masclista que s’exerceix diàriament contra moltes dones i que representa una  greu  vulneració  dels drets humans fonamentals.
Segon. Encoratjar a tota la societat civil a mostrar una tolerància zero envers qualsevol manifestació de violència.
Tercer. Vetllar pel compliment dels protocols d’atenció a les dones víctimes de violència masclista i treballar de manera coordinada amb tots els agents implicats i les entitats de dones. 
Quart. Impulsar campanyes de sensibilització, de prevenció i d’informació a tota la ciutadania, de forma especial als centres d’educació, per arribar especialment a l’adolescència i jovent del municipi.
Cinquè. Comunicar aquest acord a la Generalitat i el Parlament de Catalunya, a l’Associació Catalana de Municipis i l’Associació de Municipis per la Independència.”
Sr. Alcalde: 
És una Moció en motiu del dia contra la violència  envers les dones. És una proposta que presentem conjuntament tots els grups municipals. 
Bé, no se si algú te alguna observació a fer, si la regidora d'Igualtat te alguna cosa a dir. No? Deixem-ho així, votem? Vots favorables? 
Sr. Campos:
Queda aprovada la Moció per la unanimitat dels regidors presents.
7. Informes d’intervenció: Informe de morositat del 2n i 3r trimestre de 2017; informe d’execució del pressupost del 2n i 3r trimestre de 2017 i informe període mig de pagament del 2n i 3r trimestre de 2017
Sr. Alcalde:
Passaríem al següent punt del ordre del dia que no es vota, és dóna coneixements dels Informes d'Intervenció: els Informes de morositat del 2n i 3r trimestre de 2017; informe d'execució del pressupost del 2n  3r trimestre de 2017 i informe període mig de pagament del 2n i 3r trimestre de 2017.  Si el regidor d'Hisenda ens en vol fer quatre cèntims d'això. 
Sr. Xandri:
Veureu com a anècdota que el 2n trimestre la plantilla de l'Ajuntament era de 122, i al 3r trimestre era de 110, això es degut a l'increment a l’estiu de socorristes, taquillers i personal de les piscines. També com a cosa a destacar veureu que el 2n trimestre estàvem  parlant d'imports, no del qual s'estigui incomplint, aquí és perquè hi havia una factura del Skatepark perquè es va endarrerir moltíssim i , fins que no va estar acabat del tot no es va pagar, jo crec que era previsible esperar a pagar quan tot estigues acabat. 
Sr. Alcalde:
No se si teniu alguna pregunta. 
No se’n produeix cap.
INFORME D’EXECUCIÓ TRIMESTRAL SEGON TRIMESTRE DE 2017
IDENTIFICACIÓ
1. Òrgan al qual s’adreça: Alcalde de la corporació.
2. Caràcter: preceptiu.
3. Títol: informe de subministrament d’informació trimestral.
ANTECEDENTS
L’Ordre HAP/2105/2012, d’1 d’octubre, per la qual es desenvolupen les obligacions de subministrament d’informació que preveu la Llei Orgànica 2/2012, de 27 d’abril, d’estabilitat pressupostària, i sostenibilitat financera, determina les obligacions trimestrals de subministrament indicant que abans de l’últim dia del mes següent a la finalització de cada trimestre de l’any s’ha de trametre la informació que es relaciona a l’article 16 de la mateixa Ordre.
FONAMENTS DE DRET
· Ordre Ministerial HAP/2015/2012, d’1 d’octubre, per la qual es desenvolupen les obligacions de subministrament d’informació previstes en la LOEPSF(OM).
· Llei Orgànica 2/2012, de 27 d’abril, d’estabilitat pressupostària i Sostenibilitat Financera (LOEPSF).
· Llei 15/2010, de 5 de juliol, de modificació de la Llei 3/2004, de 29 de desembre, per la qual s’estableixen mesures de lluita contra la morositat de les operacions comercials.
INFORME
L’article 16 de l’Ordre HAP 2015/2012, d’1 d’octubre, per la qual es desenvolupen les obligacions de subministrament d’informació previstes en la Llei Orgànica 2/2012, de 27 d’abril, d’Estabilitat pressupostària i sostenibilitat financera estableix que abans de l’últim dia del mes següent a la finalització del trimestre caldrà trametre informació relativa:
· a l’actualització i grau d’execució del pressupost així com la previsió de la seva execució fins a la finalització de l’exercici,
· a les obligacions de tercers vençudes, líquides, exigibles, no imputades a pressupost,
· a la informació trimestral relativa a informar en relació a les despeses pendents de pagar
· a la situació dels compromisos de despesa plurianual i a l’execució de l’annex d’inversions i el seu finançament
· a l’actualització del pla de tresoreria
· a la informació que permeti relacionar el saldo resultat dels ingressos i despeses del pressupost amb la capacitat o necessitat de finançament,
· a l’actualització de l’informe de la intervenció del compliment de l’objectiu d’estabilitat, de la regla de la despesa i del límit del deute.
· a la plantilla de personal.
Per la qual cosa, emeto el següent informe:
Personal
En data 30/06/2017 l’Ajuntament de Solsona, té una plantilla de personal de 122 persones els quals es troben dividits en els següents sectors:
	Sector
	Número d’efectius

	Administració general i resta de sectors 
	90

	Policia Local
	12

	Escola de Música
	20


L’execució en les despeses de personal, en terme acumulats i fins el 30/06/2017 és la que consta a l’expedient. Aquest import inclou les retribucions bàsiques, les complementàries, els incentius al rendiment, el fons social i la Seguretat Social.
L’evolució per aquest trimestre, en els efectius de personal, han variat d’acord amb els informes mensuals de recursos humans.
Indicadors pressupostaris
1. El grau d’execució del pressupost d’ingressos i despeses, en termes acumulats, del segon trimestre és el que consta a la documentació adjunta.
Sobre la realització dels cobraments/pagaments, és a dir, el grau de realització dels mateixos, en termes totals i per aquest període, determina un nivell de cobrament i pagament satisfactori i s’ajusten als drets reconeguts nets i obligacions reconegudes netes, respectivament, del mateix període.
L’Ajuntament no té despeses pendents d’aplicar. La previsió del romanent de tresoreria per a despeses generals a la fi del segon trimestre és el que es resumeix a la documentació.
2. En relació a la situació dels compromisos de despeses plurianuals i a l’execució de l’annex d’inversions i el seu corresponent finançament s’informa que l’ajuntament té en curs els projectes d’inversió.
3. Pel que fa al pla de tresoreria, els fons líquids a final del segon trimestre són de  3.510.586,38 €.
Indicadors comptabilitat nacional
Sobre l’objectiu d’estabilitat pressupostària, compliment de la regla de la despesa i límit del deute viu:
S’ha informat el compliment de l’Estabilitat pressupostària, de la Regla de la despesa i nivell de deute.
CONCLUSIONS
L’Ajuntament compleix en el segon trimestre de 2017 amb els objectius d’Estabilitat pressupostària, Regla de la despesa i nivell d’endeutament inferior al 75%.
S’informa favorablement sobre la previsió i execució del pressupost d’ingressos i despeses d’aquest segon trimestre.
INFORME D’EXECUCIÓ TRIMESTRAL TERCER TRIMESTRE DE 2017
IDENTIFICACIÓ
1. Òrgan al qual s’adreça: Alcalde de la corporació.
2. Caràcter: preceptiu.
3. Títol: informe de subministrament d’informació trimestral.
ANTECEDENTS
L’Ordre HAP/2105/2012, d’1 d’octubre, per la qual es desenvolupen les obligacions de subministrament d’informació que preveu la Llei Orgànica 2/2012, de 27 d’abril, d’estabilitat pressupostària, i sostenibilitat financera, determina les obligacions trimestrals de subministrament indicant que abans de l’últim dia del mes següent a la finalització de cada trimestre de l’any s’ha de trametre la informació que es relaciona a l’article 16 de la mateixa Ordre.
FONAMENTS DE DRET
· Ordre Ministerial HAP/2015/2012, d’1 d’octubre, per la qual es desenvolupen les obligacions de subministrament d’informació previstes en la LOEPSF(OM).
· Llei Orgànica 2/2012, de 27 d’abril, d’estabilitat pressupostària i Sostenibilitat Financera (LOEPSF).
· Llei 15/2010, de 5 de juliol, de modificació de la Llei 3/2004, de 29 de desembre, per la qual s’estableixen mesures de lluita contra la morositat de les operacions comercials.
INFORME
L’article 16 de l’Ordre HAP 2015/2012, d’1 d’octubre, per la qual es desenvolupen les obligacions de subministrament d’informació previstes en la Llei Orgànica 2/2012, de 27 d’abril, d’Estabilitat pressupostària i sostenibilitat financera estableix que abans de l’últim dia del mes següent a la finalització del trimestre caldrà trametre informació relativa:
· a l’actualització i grau d’execució del pressupost així com la previsió de la seva execució fins a la finalització de l’exercici,
· a les obligacions de tercers vençudes, líquides, exigibles, no imputades a pressupost,
· a la informació trimestral relativa a informar en relació a les despeses pendents de pagar
· a la situació dels compromisos de despesa plurianual i a l’execució de l’annex d’inversions i el seu finançament
· a l’actualització del pla de tresoreria
· a la informació que permeti relacionar el saldo resultat dels ingressos i despeses del pressupost amb la capacitat o necessitat de finançament,
· a l’actualització de l’informe de la intervenció del compliment de l’objectiu d’estabilitat, de la regla de la despesa i del límit del deute.
· a la plantilla de personal.
Per la qual cosa, emeto el següent informe:
Personal
En data 30/09/2017 l’Ajuntament de Solsona, té una plantilla de personal de 110 persones els quals es troben dividits en els següents sectors:
	Sector
	Número d’efectius

	Administració general i resta de sectors 
	73

	Policia Local
	12

	Escola de Música
	20


L’execució en les despeses de personal, en terme acumulats i fins el 30/09/2017 és la que consta a l’expedient. Aquest import inclou les retribucions bàsiques, les complementàries, els incentius al rendiment, el fons social i la Seguretat Social.
L’evolució per aquest trimestre, en els efectius de personal, han variat d’acord amb els informes mensuals de recursos humans.
Indicadors pressupostaris
1. El grau d’execució del pressupost d’ingressos i despeses, en termes acumulats, del tercer trimestre és el que consta a la documentació adjunta.
Sobre la realització dels cobraments/pagaments, és a dir, el grau de realització dels mateixos, en termes totals i per aquest període, determina un nivell de cobrament i pagament satisfactori i s’ajusten als drets reconeguts nets i obligacions reconegudes netes, respectivament, del mateix període.
L’Ajuntament no té despeses pendents d’aplicar. La previsió del romanent de tresoreria per a despeses generals a la fi del tercer trimestre és el que es resumeix a la documentació.
2. En relació a la situació dels compromisos de despeses plurianuals i a l’execució de l’annex d’inversions i el seu corresponent finançament s’informa que l’ajuntament té en curs els projectes d’inversió.
3. Pel que fa al pla de tresoreria, els fons líquids a final del tercer trimestre són de  3.581.369,77 €.
Indicadors comptabilitat nacional
Sobre l’objectiu d’estabilitat pressupostària, compliment de la regla de la despesa i límit del deute viu:
S’ha informat el compliment de l’Estabilitat pressupostària, de la Regla de la despesa i nivell de deute.
CONCLUSIONS
L’Ajuntament compleix en el tercer trimestre de 2017 amb els objectius d’Estabilitat pressupostària, Regla de la despesa i nivell d’endeutament inferior al 75%.
S’informa favorablement sobre la previsió i execució del pressupost d’ingressos i despeses d’aquest tercer trimestre.
8. Informes i resolucions
A continuació, i donant compliment a l'article 42.2 del ROF, la secretària dóna compte a la corporació dels decrets que van del  200/2017 al 229/2017  i que són les resolucions preses per l'Alcaldia des de la darrera sessió plenària.
Sr. Alcalde:
Doncs passaríem al següent punt del ordre del dia que és el de Informes i resolucions, si el regidor de Medi Ambient. 
Sr. Carralero:
Be, si breument, comentar-vos una acció que durem a terme demà mateix al mati, conjuntament amb el Consell Comarcal es fa una caracterització de un contenidor de RSU, que és el contenidor del residu, és una acció que és molt pedagògica, consistent  simplement en agafar el contenidor,  buidar-lo al mig del carrer, evidentment prenen totes les precaucions perquè no es malmeti res i a partir d'aquí es destria tota la brossa que hi ha i s'intenta identificar si el residu que ha anat a parar en aquell contenidor és l'adequat o no, es separa per totes les sessions i llavors es te constància, simplement es fer visible l´us que se'n fa d'aquest tipus de contenidors. Dir-vos que durant el mes que ve, concretament des del dia 4 fins al dia 21, tindrem una exposició que ens facilita l'Agència de Residus, es una exposició sobre el malbaratament alimentari, organitzada conjuntament amb la regidoria d'Educació, l'exposició es diu " Som gent de profit", i dir-vos que també disposa d'un taller encarat als infants, i llavors ja ens hem posat en contacte amb totes les escoles de la ciutat i de la comarca amb la ZER de tal manera que varis dies al mati passaran els nens entre 8 i 12 anys i se'ls i oferirà un taller, i evidentment també estarà obert al públic, per descomptat. Comentar-vos també que estem fent una prova pilot per intentar donar solució a un dels problemes que se'ns ha manifestat varies vegades, que son els gats del carrer, amb tots els problemes que provoquen, estem fent una prova pilot per crear una colònia controlada de gats de carrer, concretament aquí a darrere de la sala polivalent, simplement es tracta d'intentar que els gats d'aquella zona crear-los un espai on se'ls hi proporcioni el menjar d'una forma controlada per descomptat, amb gent autoritzada i ja es veuran els resultats. Continuant amb el tema dels animals, només posar en el vostre coneixement, pel que fa als convenis que tenim signats amb altres ajuntaments pel que fa la gossera, us podem dir que a hores d'ara ja tenim 5 ajuntaments que han signat el conveni, que son Guixers, Llobera, Olius, Pinell i Castellar de la Ribera, i properament signarem un altre conveni amb Clariana, perquè ens consta que ja ho ha aprovat al seu ple municipal, i per tant ven aviat , suposem, que Clariana també signarà, de la qual cosa ens alegrem profundament. Pel que fa parcs i jardins, dir-vos que properament es farà la remodelació de les placetes que hi ha davant dels edificis Taure i Àries i també tenim la intenció de fer el parc infantil davant de l'edifici Taure. Sóc conscient del que comentaves tu Marc de l'oposició que tenen els veïns concretament d'aquest edifici, però nosaltres pensem que no només hem de mirar aquell edifici, hem de mirar tota la zona i be, per nosaltres sincerament creiem que és un espai molt adequat i que en principi totes les al·legacions que ens han fet han estat estudiades. Creiem que respectem tot el que els veïns tenen por de que es trobaran quan tinguin aquest parc infantil. Pel que fa a participació, comentar-vos que finalment ha finalitzat  el procés participatiu per els pressupostos de l'any que ve. Ahir precisament va ser la darrera sessió, han estat quatre sessions, a partir d'ara, dir-vos que això no acaba aquí, a partir d'aquí es farà alguna altra sessió de seguiment, o sigui els participants amb aquestes sessions també tindran aquesta oportunitat i també tocarà fer valoracions de com ha funcionat tot, hem de fer una borsa interna tant a nivell dels participants com els dels grups dinamitzadors que hi han participat i de cara a l'any que ve mirar aquells aspectes que hem de millorar. Dir-vos que finalment, varem incloure aquella aportació que ens veu fer d'obrir-me una mica més a la ciutadania, si que he de reconèixer que va ser una mica precipitat, però va haver-hi, si no recordo malament una setmana de temps, el conjunt de la ciutadania va tenir l’oportunitat via correu electrònic de fer-nos arribar qualsevol aportació, se'n van recollir unes quantes i totes aquestes es van posar a mans d'aquest grup. I Comentar-vos també pel que fa a la participació ciutadana, que volíem encarar el tema de la pedagogia amb la gent, que organitzaríem unes xerrades, aquesta setmana hem fet  la segona trobada, amb la presencia d’Arcadi Oliveres, va ser una xerrada força concorreguda, creiem que hi va haver entre unes 30/40 persones i tot i que sembli que l'Arcadi Oliveres pel seu perfil no podia ser una persona que fos molt coneixedora del tema , precisament el que volíem és que algú dins del seu àmbit ens dones la seva visió del que es la participació i realment vistes les opinions dels assistents crec que ho varem aconseguir. Varem aprofitar també perquè la gent assistent ens facilitessin a traves d'una fitxa que se'ls hi va proporcionar, les impressions que a ells els havia causat la xerrada i que ens fessin arribar una mica les conclusions que ells havien tret, i també d'aquesta manera tenim una mica de feedback dels assistents. I en principi això es tot. 
Sr. Alcalde:
Molt bé, la regidora d'Urbanisme i Serveis
Sra. Barrera:
Be, durant aquest mes i mig principalment el que ens hem centrat és a fer treball de despatx, s'han realitzat inspeccions i s'han redactat els projectes de reforma dels dipòsits de Rotgers, és una de les accions que s'ha inclòs en les inversions pel proper any, s'ha fet una redacció externa del projecte d'arranjament de voreres i eliminació de barreres arquitectòniques en un tram de l'Avinguda Cardenal Tarancon. S'ha treballat en el projecte de reforma de l'àmbit del carrer Sant Miquel i també en el projecte de reforma de l'àmbit de la placeta Àries, també s'ha anat fent un seguiment dels treballs de millora de la Mare de la Font i per últim també s'ha tancat el tema de la contractació de Fonts Caldes. 
Sr. Alcalde:
Molt bé, Regidor d'Hisenda i Administració i Esports. 
Sr. Xandri:
Be jo tinc un capítol bastant curt aquest mes i mig. El pressupost s’ha endut bona part del temps, lògicament. En quant a Administració; comunicar que ja està acabat del tot i satisfactori per la gent que hi treballa, el magatzem nou de la brigada, s'han tret també a concurs les dues places de policia, el conserge del vinyet i també ja s'ha fet la valoració i està pendent de la comissió paritària la plaça del museu . Aquest final de mes, principi de desembre comença a funcionar l'ascensor nou, amb la quan cosa vol dir que com que hem traslladat i ho hem adequat perfectament ara ja no tenim problemes amb l'edifici de cal Manel, la calefacció i l'aire ja funciona perfectament, ho tenim completament legalitzat i homologat el tema de la llum, i també tenim accés a Internet, és a dir, està completament correcte. Seguim amb el tema de riscos laborals, que cada vegada que ens venen de riscos laborals inspeccionen un edifici diferent, ara estem posats amb el Casal de Cultura, donem per tancat ja el tema del Pavelló que crec que estem completament en ordre, del Teatre també estem completament amb ordre i ara doncs estem amb el casal de Cultura. I en quant a Esports hem començat ja a fer petites coses de les que han demanat a les piscines. Hem tingut la temporada per recollir els suggeriments dels usuaris, hem fet algunes rampes noves, hem refet la gespa i hem canviat algunes coses, així com petites modificacions que s'han fet i hem començat a fer al camp de futbol.  Per la resta, res mes. 
Sr. Alcalde:
Regidor de promoció econòmica
Sr. González:
Promoció econòmica

-Empresa-
- Atenent una demanda de les associacions d'empresaris, hem posat en marxa el Club de l'Autònom. L'objectiu d'aquesta iniciativa es canalitzar les necessitats dels autònoms en relació a assessoraments i formació, i contribuir a que puguin treballar en xarxa. Autònoms actius a les dues juntes han planificat les següents accions: 

- Realització del mapa d'autònoms

- Edició directori d'autònoms al territori

- Sessió Networking 

- Assessorament específic per a ells
- Participem al projecte de l'agencia del berguedà per portar a terme formació al territori, sobretot a autònoms i empreses socials
- S'han fet assessoraments a 6 empreses del territori en l'àmbit de planificació estratègica i màrqueting online. Han estat "paquets" de 9 hores d'assessorament en la que l'empresa, guiada per un mentor analitza la seva situació i defineix la seva estratègia de futur.
- Ultimem el catàleg de serveis de 2018. Els serveis mes específics que s'ofereixen son:

- Primera visita diagnostica

- Suport a la planificació estratègica ( mòduls de consultoria)

- Facilitació de contacte amb altres administracions

- Suport en temes puntuals (ISO's, oportunitats d'R+D, ajuts disponibles, etc.) 
- S'està preparant ( conjuntament amb l'àrea de persones) la " setmana de l'ocupació" al març de 2018 amb les escoles d'ensenyament secundari per tal de sensibilitzar els estudiants ( i pares i prospectors) sobre el teixit empresarial del territori i les oportunitats laborals que hi ha. Es realitzaran xerrades, visites a empreses i una exposició que es dirà " made in Solsona" (o alguna cosa similar) que ajudi a donar a conèixer les empreses a través dels productes que fan. 

- Persones -
- Al 2017 ha davallat en nombre de persones aturades
- Hem continuat amb la metodologia " servei connectem" de gestió d'ofertes, entrevistes i acompanyament i també amb un programa especial per a persones amb especial dificultat d'inserció derivades per l'oficina de treball del SOC ( projecte agència de col·locació) 
- Acció formativa i d'empoderament " Anem per feina". Un grup de 10 persones acompanyades d'un equip de "coaches" ha desenvolupat les seves competències individuals i grupals per tal d'ajudar-se a trobar feina
- S'han portat a terme diversos tallers per millorar les habilitats en la recerca de feina: com afrontar una entrevista, preparació de currículums, etc. 
- Estem preparant una sessió de networking amb empreses del territori per tal de posar-los en contacte amb possibles candidats pels llocs de treball que mes costa de cobrir. Està previst pel 28 de novembre.  (4 empreses: Simet, Taurus, Vidmar i Fityssa)  

- Comerç -
-A Solsona, hem engegat el projecte Escoles Comerç Obert, amb les escoles de primària. El projecte s'ha dissenyat amb comerciants de la Ubic i les escoles de primària del municipi.
- Amb el nom de Cafè del Comerç, hem portat a terme 6 sessions formatives curtes (1, 5-2 hores) adreçades a comerciants. Les sessions han estat programades conjuntament amb la Ubic i han tingut temes tan diferents com aparadorisme, lettering o finances. 
- El 4 de Novembre va concloure la campanya " Barris antics, molt per oferir" en la que participen nombrosos municipis de Catalunya. Aquesta campanya a rebut un reconeixement a nivell estatal. 
- Organització de la Fira tel Tió el proper 9 de desembre. Fira adreçada al turisme familiar ( especialment al que és a les cases de turisme rural durant el pont de la Puríssima). Mercat d'artesans, jocs, tió solidari conta-contes, visites guiades, activitats musicals, encesa d'arbre, etc. 

- Agroalimentari -
- Fira ecològica. El 30 de setembre es va realitzar la primera edició de l'Ecològica, la fira de productes ecològics del territori. Hi va haver conferències al llarg de tota la setmana. 
- S'ha fet un programa de radio quinzenal durant tot l'any parlant del producte local i cuina, a càrrec de Carles Pujol
- Estem preparant la campanya " Compro producte d'aquí" i  "serveixo producte d'aquí" 
- Sopars amb maridatges, conjuntament amb Amisol, per donar a conèixer el producte local a traves de sopars cuinats amb aquests productes. 
- Diagnosi a 30 restaurants de Solsona, Cardona i el Solsonès durant el 2018 ( projecte aprovat) amb un ajut del SOC en el marc dels programes de suport al desenvolupament local

- Turisme -
- S'ha dissenyat una nova proposta per a la visita basada en la descoberta dels caps de biga. 
- S'ha fet una guia de Solsona amb ulls d'infants, feta per infants d'una escola de primària adreçada a altres infants que vulguin visitar la ciutat
- Estem maquetant una guia amb es itineraris al voltant de la ciutat de Solsona. Desprès de revisar la senyalització s'han actualitzat els continguts i s'està preparant l'edició en paper. 
- S'estan preparant millores al Pou de Gel ( nou material audiovisual i petites obres de manteniment )
- Pla director d'usos de Can Manel . Està previst fer el projecte de la casa de la festa / casa dels gegants al 2018.

- Territori i Governació - 
- Reunions i també formació en forma de visita (Midit) i sessions de treball: Dolors Paniagua, Enric Bastardes ( desembre), visita del Moianès ( 5 de desembre) 
- Fòrum del talent als espais de debat amb la ciutadania: Reforma horària i el foment de vocacions industrials sobretot en l'entorn femení.
- Solsona Co, ha definit els projectes a desenvolupar el 2018 que han estat incorporats al pla de treball de l'agència i als pressupostos.
- S'han tancat ja els ajuts 2017. Exhauriment del pressupost. 

-Comunicació i noves tecnologies-
-Creació del Canal de Telegram el 7 d'octubre passat, com a nova via de comunicació directa amb la ciutadania.
- Renovació del portal municipal: El desembre es farà la jornada de formació de la tècnica de Comunicació perquè pugui acabar la posada a punt del nou web i fer l'ordenació de continguts. Previsió al gener del 2019. 

- Solsona FM -
- Abans de final d'any tindrem completat tot el procés de legalització de l'emissora. 
- Estem treballant en la campanya de Nadal, tant en l'àmbit publicitari, amb oferta especial pels socis de la UBIC, com de programació. Sobre la graella, programes especials o que s'ambienten durant les festes nadalenques: Anuari 2017, Concurs de Nadales Consell Comarcal, Poemes de 6è Arrels, Racó Literari, El rebost dels contes , etc.
Sr. Alcalde:
Molt bé, regidora de Cultura. 
Sra. Alarcón:
Si be, bona nit. Explicar-vos que l'agenda de Nadal ja està pràcticament acabada i que sortirà en breu i com cada any serà en format paper, també es trobarà a les plataformes digitals dels canals de l'Ajuntament, es repartirà a totes les famílies, a totes les llars de Solsona i bé, mantindrà la portada que serà del guanyador/guanyadora del concurs de postals de Nadal, també hi haurà el verset de nadal. Desprès aspectes a destacar en aquesta agenda, doncs dir-vos que hi haurà un canvi en la rebuda dels patges reials, normalment era sempre el dia 1 de Gener i es farà abans, serà el 30 de desembre, i es farà a la sala polivalent, no a la plaça Major, la diferencia també que no només serà una estoneta a la tarda sinó que serà durant tot el dia, per tant la gent hi podrà anar durant tot el dia i hi haurà programades diferents activitats i tallers durant tot el dia perquè les famílies hi vagin i no només vagin a portar la carta als patges, sinó que puguin gaudir d'altres activitats i a la tarda s'hi farà la tornada i la cantada de nadales. Desprès també dir-vos que per primer any s'instal·larà a la Plaça del Camp una pista de patinatge sobre gel, els primers dies corresponents al mes de gener, segurament serà 2, 3, 4 i fins el dia 5, tot això sortirà al programa determinat i tot el que tingui a veure amb la participació de les persones que tinguin ganes de gaudir de la pista de patinatge sobre gel. Explicar-vos les activitats que hi han a la biblioteca Carles Morató; tenim el club de lectura de narrativa, que és una activitat gratuïta amb un màxim de 15 persones i es fa el primer dilluns de cada mes. Desprès tenim l’activitat que es fa conjuntament amb la UBIC que és " Conte contat, ja te trobat" que es tracta precisament de localitzar contes a llocs on no acostumen a ser. Desprès, han tingut molt d'èxit les jornades dels llibres d'artista, tant primer per bibliotecaris i docents i desprès vam fer uns tallers per les famílies i pels infants que van tenir molt èxit. També es va fer una xerrada sobre malalties infeccioses, la idea és que es fes aquesta xerrada per començar a treballar activitats amb pro de la marató, que aquest any va de les malalties infeccioses, això es va fer el 14 de novembre. Explica'm un Conte, a tornat i ha arrancat avui precisament, el 24 de novembre a 2/4 de 6. Desprès es va fer el taller formatiu " si hi ha mil maneres d'estimar, perquè només en parlem d'una" i va ser impartit per Daniel Gabarró, i avui també hi ha hagut el comentari del llibre amb l'autor solsoní Raul Garrigasait, i ha estat una activitat oberta a tothom. Explicar-vos que dema, dia 25 a les 7 del vespre al Saló de les Homilies d'Organyà hi haurà la presentació del llibre " El navegant " de Joan Lluís Lluís, hi també anirà a càrrec la presentació del mateix autor i també del cantautor solsoní Roger Mas. I per part de Cultura, res mes. 
Sr. Alcalde:
Molt bé, per part de Educació i Governació.
Sra. Roca:
Be, en temes de Governació , ja s'ha obert el concurs per cobrir dues places d'agent de Policia Local, per ampliar plantilla i crear una borsa de candidats de cara al futur per cobrir necessitats del servei. Quan tot el procés hagi acabat, doncs hi haurà 9 policies i 2 caporals, en relació als caporals, el nostre agent Josep García, acabarà la setmana vinent el curs de caporal a l'escola de Policies de Catalunya i li desitgem molta sort, perquè la setmana que ve te els exàmens finals, esperem que tot vagi molt be. En quant a Educació també parlem de concursos. Ha sortit ha concurs la plaça de conserge de l'escola del Vinyet, que feia molta falta, esperem que a principis d'any ja es pugui incorporar, així mateix també es constituirà una borsa de treball per cobrir les necessitats que puguin sorgir. I ja està. 
Sr. Alcalde:
Regidora de polítiques d'Igualtat, Salut i Joventut. 
Sra. Valderrama
Be, bona nit, en l'àrea de salut, finalitzem el programa de salut, consciència i moviment, demà dissabte, el tancament ha estat projectat amb l'activitat de ordre conscient. També dir que la segona edició de Tai-txi d'aquest curs també finalitza i és una activitat que te gran demanda i afluència i per tant es continuarà fent el 2018. Amb el tema d'Igualtat, ahir es va projectar la pel·lícula de " Mustang" per commemorar el 25 de novembre, van assistir unes 50 persones, també informar que dema l'Associació de Dones del Solsonès, organitza dues activitats, hi a la una es farà la concentració davant de l'Ajuntament on exposaran el seu manifest. També demà el grup de gèneres de Solsona, organitza la segona fira de les violències de gènere, de 11 a 6 de la tarda a la plaça del Ajuntament. També informar que el 14 de desembre també es tanca en cicle “ viure en un cos de dona”, a càrrec de la Mònica Conill, on es tracta el tema del dol, amb el títol " S'acosta Nadal i a casa no hi som tots". Al ple del inici de l'any que ve, ja us explicaré perquè hi ha novetats amb el tema d'igualtat. En l'àrea de Joventut, dir-vos també que es convocaran al desembre per acomiadar els antics membres del consell municipal d'adolescents, us explicaran que i com han fet el curs, i llavors passaran relleu per presentar als nous membres del consell municipal. Informar-vos també del procés participatiu jove, o sigui, de totes les accions s'han recollit les tres primeres, que van ser les mes votades, que van ser; el tema de la oficina jove, també es va demanar una agenda unificada amb el tema d’un carnet jove,  que pels joves hi poguessin haver descomptes, be, que sigui més fàcil el tema d’accedir al tema cultural, oci, esport, etc. i llavors també el tema de contracte en pràctiques a empreses, altres accions, el que veiem és que la informació a vegades no arriba, i això és un handicap, llavors també el que volem preparar ara es treballar, com podem arribar a que hi hagi aquest feedback, és el que estàvem al tema de participació que no es gens fàcil, i per tant anem mica en mica, primer veure quines opcions hi han per part del jovent que potser no les coneixem i les que fan servir son canals que, com feedback, doncs conèixer-les. També dir-vos que, com heu vist a la partida hi han 10.000,00 € en concepte d'oficina jove, aquesta partida com ja ha dit el Ramon Xandri, esta destinada a la adequació de l'espai, doncs per immobles i material, estem treballant el redactat del conveni de col·laboració juntament amb el Consell Comarcal i be el tema d'oficina jove surt del procés participatiu jove, ja fa temps també que ho havíem pensat però a mes a mes, surt  des del procés participatiu i creiem que la oficina jove serà un referent per als joves, mes que res els serveis es concentraran en un espai destinat per ells, sabem que a vegades pels joves costa d'arribar a un ajuntament, costa d'arribar al Consell Comarcal, mes que res doncs per ser més reticents amb aquest tema, llavors l'oficina jove que justament a Catalunya falten 4 per implantar, una d'elles a Solsona, doncs que millor que implantar-la ja a Solsona. El Lluis Xavier ja us ha explicat lo de la guia, la guia amb ulls d'infant i jo per la meva part felicitar primerament als alumnes, que això ja ho van treballar l'any passat amb aquest projecte, als tutors/es, als tècnic implicats, el que han fet es necessari també i es important veure la visió de la ciutat amb els ulls d'infant, i per mi, ja està. 
Sr. Alcalde:
Molt bé, per part meva, be, bàsicament algunes de les coses que s'han deixat els regidors i així les explico. En primer lloc, i suposo que ho sabeu ja, s'han arreglat alguns espais i alguns carrers de la ciutat amb reg asfàltic,  el criteri ha estat que aquests espais, que no preveiem que hi hagi una solució definitiva aviat, i que per tant d'alguna manera, estalviem molèsties i la despesa que suposa per l'Ajuntament el manteniment del carrer que no estigui bé, per exemple es el cas del Carrer Nou, que es aquest carrer que llinda amb el Camp del Serra, mentre no tinguem clar com s'urbanitzarà tot allò doncs creiem que, hi ha una solució provisional però que ajuda a millorar la qualitat de vida dels veïns de la zona, el carrer de les Vinyes, el carrer de la Creu Blanca, ja ho hem comentat abans , el Barri de Sant Jaume, i desprès els aparcaments de l'Escola Setelsis i l'antic Club Sant Jordi. S'està treballant ja . Hem treballat amb el Bisbat i conjuntament amb la Generalitat de Catalunya per fer un concurs, per la contractació d'un nou director tècnic del museu de Solsona, es va jubilar el Jaume Bernades, per tant en aquests moments s'està ja començant a posant-se d'acord com s'ha de fer aquestes bases. El dia 5 de desembre es previst que s'obrin les llums de Nadal, enguany hi haurà alguna novetat, intentem recuperar els enllumenats, perquè Solsona se'n encarregaven abans els veïns del barri, o els botiguers de la zona  i al final per una cosa o per un altra no s'acabaven de penjar els llums, l'Ajuntament el que va fer va ser demanar a la gent que tenia aquesta llum en propietat que si els cedia a l'Ajuntament seria l'Ajuntament qui es faria càrrec d'aquesta instal·lació, el que son llums molt obsolets, molt vells, el que anem fent és de mica en mica doncs cada any anar renovant, per això hi ha una partida de 12.000,00 € en el pressupost, l'any passat varem ficar llums nous al carrer castell, i aquest any hi haurà llums noves al que es la zona del Passeig, en aquesta zona els llums eren molt vells i tot i així els aprofitarem aquests llums perquè son iguals als que hi ha al carrer Llobera i el carrer Llobera que agafava un tros mes curt doncs aquests els aprofitarem i ampliem la zona que quedi il·luminada , també il·luminarem els dos arbres que hi ha a la plaça Sant Pere perquè tingui una mica més de llum i de vida i també renovarem les llums del carrer de la Bòfia, que és un eix comercial que també te uns llums molt vells i per tan en ficarem uns nous i em comprat dos llaços grocs per il·luminar també per recordar les persones que tenim a la presó, en aquests moments estan represaliats, també estem treballant juntament amb el Peter Thimann i la fundació AIMS per demanar recursos de cara l'any vinent i segurament l'any vinent  hi haurà una ampliació de la temporada diguem-ne que l'AIMS,  fins ara no arribat mai els 15 dies i la voluntat es la d'ampliar i sempre a estat bàsicament instruments de corda i aquest any que ve molt probablement ho ampliarem i serà 3 setmanes, i s'ampliarà i hi haurà una setmana o setmana i uns dies més, amb gent amb instruments de vent i per tant es una aportació nova que segurament ja s'explicarà quant toqui però estem buscant el finançament  que ens ajudi a acabar de lligar tot això, també dir-vos que em fet com una prova pilot i d'una manera extraordinària de moment em fet en alguns casos que tenim problemes especialment amb alguns establiments nocturns i els veïns hem contractat, i que ja son casos crònics que ja fa molt temps  que s'arrosseguen i que ja no sabem com trobar la solució, hem contractat un servei de mediació que ens ajudi a fer aquesta tasca de posar pau  . aquests son casos que estan molt deteriorats per el temps i que ja difícilment es poden interlocutar, ja es veurà com son capaços tots plegats de trobar un acord que permeti resoldre aquestes situacions . També dir-vos que aquesta setmana o la setmana passada es van instal·lar les dues cistelles de basquet  a la plaça del camp que era una de les propostes que va sortir del Consell dels Infants que era un compromís que encara no el havíem fet i per tant hem donat compliment a aquesta proposta i només dir-vos que el dilluns, es fan les terceres jornades amb tracte,  com sabeu el Solsonès va ser pioner en tot el que es aquesta campanya de tracta'm bé de prevenció dels  maltractaments a la gent gran i que a partir d'això, va néixer la iniciativa de crear unes jornades amb professionals del sector, es trobessin a Solsona i poguéssim parlar i abordar aquesta problemàtica des de diverses vessants, dilluns es realitzaran aquestes jornades  a l'edifici del centre Tecnològic Forestal. Per part meva, res mes. 
9. Precs i preguntes
Sr. Alcalde:
I si us sembla passaríem al últim punt de l'ordre del dia, que és precs i preguntes. 
Sr. Barbens:
Sol·licitarem unes quantes reunions amb alguns regidors perquè hi ha hagut alguns temes que potser millor tractar-ho més àmpliament. Si que volíem fer una aportació que vam dir també al regidor d'Hisenda i perquè quedi dit i si es pot implementar de cara l'any que ve, que el dia de Tots Sants al cementiri, durant la jornada de Tots Sants hi pugui haver música en directe ja sigui per estudiants de l'escola de música o gent més professional però que hi pugui haver música al cementiri el dia de Tots Sants com hi ha a molts llocs de Catalunya, perquè sigui la cosa més agradable poder passejar pels carrers del cementiri. També volíem fer notar la nostra opinió sobre Cal Manel que abans no n'hem parlat en els pressupostos, però si que varem dir a la junta de portaveus que estàvem molt a favor, que desprès d'aquest pla d'usos que s'estava elaborant doncs pugues haver un concurs obert d'idees perquè sobretot aquells solsonins que vulguin plasmar la seva idea de com podria quedar aquesta futura casa dels gegants i que es pugui fer de manera totalment oberta. També volíem demanar,  agrair que s'han comprat aquests dos llaços grocs, però que se'n pugui comprar algun més veien que el pressupost per llums de Nadal es força elevat, i que se'n pugui adquirir algun més que es pugui situar als diferents punts de Solsona, pensem que si funcionen be, no hi ha d'haver cap problema per poder-los adquirir. Respecte a les dues places de Policia Local, volíem demanar per la borsa de candidats que s'ha dit que es faria, per tant aquesta borsa entenem que vindrà a substituir l'anterior. 
Sra. Roca:
No, simplement es que no n'hi havia de borsa. 
Sr. Barbens:
Bé, sí que es va contractar algú de l’anterior borsa.
Sra. Roca:
Si de la gent que no va aprovar, pues es va anar agafant d´aquí, però la idea és que la gent que vagi aprovant ara , si convé cobrir alguna baixa o per exemple si algun d'aquests agents se'n va a la acadèmia dons que es pugui substituir amb algú que tingui l'aprovat.
Sr. Alcalde:
El que hi ha ara no és una borsa, el que hem fet es una solució d'emergència. 
Sra. Roca:
El que volem és que hi hagi una borsa real.
Sr. Barbens:
Però quedarà eliminat aquesta ordre que hi havia també sobre el conserge del Vinyet, ho has dit molt ràpid. 
Sra. Roca:
Ja esta obert el concurs, si. 
Sr. Barbens:
O sigui es poden presentar els candidats o ja s'ha tancat el procés?
Sr. Alcalde:
Es va aprovar per la junta de Govern de la setmana passada. 
Sr. Campos:
Però ja es poden presentar.
Sra. Roca:
Si, ja es poden presentar. Està obert. 
Sr. Barbens:
Finalment, també volíem fer notar la nostra solidaritat amb el grup del PSC que va rebre un  atac en la seva seu, i que ja ho varem manifestar a traves de xarxes socials, però li volíem dir també a nivell de ple, a nivell públic. Desprès del referèndum de l'1 d'octubre, vam mantenir una reunió amb el senyor alcalde per manifestar-li que no estàvem del tot còmodes que l'Equip de Govern amb majoria absoluta de ERC de l'Ajuntament de Solsona mantingues el pacte amb el partit dels socialistes, vam deixar un temps prudencial perquè es poguessin veure les posicions, hem vist que el partit dels socialistes de Catalunya a nivell nacional i a nivell també estatal a seguit duen a terme unes accions que pensem que son molt contraries a la llibertat democràtica d'aquest país i al fet d'expressar-se lliurement, i de poder aconseguir els seus anhels i si que li volíem tornar a manifestar públicament, que es reflexioni sobre la conveniència d'aquest pacte amb el PSC, no parlem de persones, sinó que parlem de sigles i que es pugui reformular o es pugui  reencaixar d'alguna manera perquè aquí és evident que no hi sobra ningú, tothom és benvingut a treballar, hi ha molt bon rollo amb els diferents regidors, però penso que quan parlem de partit dels socialistes de Catalunya, sobretot dels seus dirigents, és necessari fer una petita reflexió i sobretot veure que el detall de que hi ha una majoria absoluta prou contundent amb aquest Ajuntament i que no fa falta aquesta crossa per seguir governant, doncs si les persones que formen part del PSC no veuen a b de deixar aquestes sigles doncs que es pugui trencar aquest pacte de govern.  
Sr. Alcalde:
Molt bé, si us sembla abans contesto i desprès feu les preguntes. Algunes de les propostes,  les estudiarem, expressament pel que fa a l'edifici de Cal Manel, nosaltres també volem parlar-ne amb l'associació de festes del Carnaval, per tant a veure com ho veiem tot plegat, pel que fa al tema dels llaços grocs, nosaltres hem cregut que amb dos era suficient, la idea inicial es de posar-los als portals, al portal del pont i al portal del castell, creiem que ja son dos llocs visibles i que no cal tampoc fer més, vull dir que es veuran força, i per tant creiem que no son necessaris més. Pel que fa a la retirada del govern del PSC, jo li reiteraré el que he dit sempre: en primer lloc, lamento que no parlem de persona, perquè hi ha mes coses, no només hi ha un grup polític, sinó que hi ha persones també formant parat d'aquest govern, però més enllà d'això, que es valori tan poc els gestos que ha tingut el PSC de Solsona en aquest ple municipal i especialment pel que fa a tot allò que fa referència al procés democràtic que hem volgut tirar endavant i per tant no em tornaré a reiterar, però s'han aprovat mocions i vosaltres n'heu estat testimonis i de que precisament el PSC de Solsona, que es el que nosaltres crec que hem de valorar, doncs ha tingut una actitud exemplar en aquest sentit, desprès també hi ha una part humana és evident i no penso deshumanitzar aquest govern, és a dir, el govern municipal el conformen persones, i això és el que ens ha fet com som, i no penso deshumanitzar-lo, ens sentim molt a gust amb la Yas, sentim que la seva aportació es enriquidora pel govern municipal i no renunciarem a la seva aportació. I pel que fa a la seva petició, a mi m'agradaria que no fos una petició en clau de partit, sinó que la fa perquè esta convençut i per tant estic convençut que també traslladarà aquesta petició a l'alcalde de premià de mar i president de la ACM, a la alcaldessa de Vilanova i la Geltrú i presidenta de l'AMI, al president de la diputació de Tarragona i al Consell Comarcal del Segrià, estaria be què també ho fes, perquè sinó, tindrem la sensació de que busca una altra cosa que no te res a veure amb el que realment pretén vostè, per tant estaria bé que també públicament es manifestes en contrari d'aquests acords de govern en aquests altres municipis. Per part meva, res més.
Sr. Barbens:
Simplement volia fer un comentari de que aquesta decisió està molt meditada per part dels tres regidors que formem part d'aquest grup, no obeeix a cap tipus d'ordre de partit polític, penso que hem estat molt lleials, primer plantejant-li en una reunió, desprès madurant-ho, agraint els posicionaments que ha fet la Yas amb les diferents mocions que hi han hagut, però nosaltres no parlem de la Yas, no la volem jutjar a nivell polític ni a nivell de la feina que ha fet en aquest govern, nosaltres jutgem el partit dels socialistes a Catalunya, igual que tants ajuntaments han fet trencaments molt dramàtics i que segur que també hi havia relacions personals entre ells, nosaltres pensem que l'Ajuntament de Solsona no te cap mena de sentit, que mes o menys sense fer falta aquest vot se segueixi aquest pacte, i igualment que ho demanem a l'Ajuntament de Solsona, demanarem a tots els ajuntaments  en els quals i forma part el PSC o altres partits que s'han mostrat totalment contraris, a que els ciutadans es poguessin expressar lliurement el dia 1 d'Octubre i que desprès hagin aplaudit ja sigui mes sonorament o mes silenciosament el 155, i aquests empresonaments. Per la qual cosa nosaltres no fem gens de partit en aquesta decisió, es una decisió que l'hem parlat els 3 i de fet penso que n'ha sortit molt de la tristesa de veure aquestes declaracions que ha fet el PSC a nivell dels seus dirigents, la fem honestament i amb les comparacions que ens fa si que veiem que potser hi ha algun interès per part de vosaltres de contestar-vos en clau de partit, però, per part nostra, en aquest cas no tenim cap tipus d'interès de partir, ni molt menys. 
Sr. Alcalde:
Molt bé.
Sra. Valderrama:
Si, jo sí que voldria dir una cosa. Entenc perfectament la vostra posició, jo crec que el PSC de Solsona ja ha fet el seu gest perquè realment és independent, el PSC de Solsona treballa per Solsona, totes les mocions que s'han aprovat, si ens hem abstingut en algun moment, tot també esta debatut amb el grup del PSC de Solsona i jo ja que estem en aquest punt també m'agradaria fer una pregunta, en plan reflexió, hi ha alguna cosa que creieu que el PSC Solsona no estigui fent be per Solsona? 
Sr. Barbens:
Nosaltres no ens referim al PSC de Solsona, nosaltres ens referim al PSC en general, nosaltres entenem que la posició que pot tenir qualsevol persona envers el procés, pot estar a favor, en contra, nosaltres respectem la posició del PP, respectem la posició del PSC, respectem la posició de tothom, però mentre es segueixi formant part sota el paraigües d'unes sigles determinades entenem que també es segueix legitimant la decisió dels seus màxims líders, perquè tampoc no s'està contradient específicament l'acció que fa Miquel Iceta, o la que fa el Pedro Sánchez.
Sra. Valderrama:
Be, jo tampoc no entraria amb les sigles del vostre partit, perquè tampoc no es que siguin les de Sant Honorat. 
Sr. Barbens:
No, nosaltres simplement  el que volem dir, respectem molt i no hem parlat mai de la regidora en qüestió, o del nom que sigui, és igual, nosaltres parlem del partit, i igual que hi han hagut molts regidors que han decidit marxar d'aquestes sigles, doncs nosaltres entenem que en aquest cas la regidora d'aquí no ho vol fer, per tant hi ha moltes opcions possibles, i respectem molt que no vulguis marxar d'aquestes sigles perquè cadascú es lliure de tenir les idees que vulgui. Mentre es mantingui aquestes sigles entenem que ERC a l'Ajuntament de Solsona segueixi amb aquesta voluntat. 
Sra. Valderrama:
Be, jo sincerament em quedo més tranquil·la si des de l'Ajuntament de Solsona, el PSC de Solsona no te res negatiu a dir, jo per aquesta part me'n alegro. 
Sr. Alcalde:
També val a dir que fes incidència en aquells molts ajuntaments en els que no fan la lectura que fa vostè d'això, i per tant el PSC de cada lloc es diferent, no es el mateix el PSC de Solsona que el PSC de Barcelona, per exemple, jo entenc que no es el mateix, ha tingut posicionaments diferents i aquí em sembla que la actitud del PSC de Solsona en tot el que fa referència a això ha estat impecable, no li podem retreure res. 
Sr. Barbens:
Sí David, però no estem jutjant el PSC de Solsona.
Sr. Alcalde:
No, estem jutjant el PSC de Solsona i a part aquí podríem també pensar que potser és un error que no sapiguem discernir quan hi ha posicionaments en un sentit o un altre i ho posem tot al mateix sac, perquè em sembla que no anem sobrats de gent. 
Sr. García:
Si, nosaltres volem començar amb una pregunta a la Roser Barrera, que és una pregunta que hem fet ja fa 7 mesos i la tornem a fer aquesta vegada, com a representant de l'Ajuntament de Solsona de la Mancomunitat d'Abastament d'Aigües del Solsonès, volíem saber quina és l’última dada de la Mancomunitat respecte la Moció que aquest ple va presentar fa 7 mesos, volem saber si s'ha entrat, quina ha estat la reacció, si hi ha hagut resposta o no i d'un altre costat també volíem informació sobre en quin punt es troba el procés d'auditoria que ha de portar a terme antifrau i la sindicatura de comptes, ha començat ja, quins terminis es preveuen i si hi ha algun resultat. Per últim volem instar a la regidora perquè com a membre de la Mancomunitat insti a l'ens a complir amb la llei de transparència i accés a la informació pública i activi el portal de transparència. 
Sra. Barrera:
Jo us he portat un informe amb paper, que els hi puc fer arribar per correu electrònic, es l'informe que m'ha fet arribar la Mancomunitat, on s'expliquen tots els passos que s'han fet en relació a les sol·licituds a la Sindicatura de Comptes i la Oficina Antifrau, i les respostes que s'han obtingut i del portal de transparència, tal com estan ara. 
Sr. García:
Perfecte.
Sra. Barrera:
Si vol el paper se'l pot endur quan acabi el ple.
Sr. Barbens:
Quan sigui ens ho pot fer arribar també. 
Sra. Barrera:
I el PDeCAT igual. 
Sr. García:
Tenim una pregunta pel Lluís Xavier però que ja ens ha respòs sobre la web, que ja vas comentar que s'activaria al gener, una altra pregunta per,l´ alcalde, també d'una instància que vam entrar el 4 de juliol sobre quin es el pressupost dels homenatges que hi havia previstos de cara a la Festa Major amb l'ex alcalde Llumà, i també ho vam preguntar al ple anterior. No se si tenim aquesta informació...
Sr. Alcalde:
No la tenim, em sap greu. Al ple anterior no la vareu fer perquè no surt a l'acta, jo no la he llegit, sinó me'n hauria recordat, em comprometo a enviar-vos-la, us ho faig i us ho envio, em sap greu no hi he pensat més. 
Sr. García:
Val, tenim una altra pregunta pel senyor alcalde, sobre quina es la valoració de la implantació de mandat de govern 2015/2019 per aquesta anualitat 2017 i quan es penjarà el seguiment que se'ns va prometre del 2016, si recordeu aquesta pregunta l'havíem fet. 
Sr. Alcalde:
No, ja esta penjat el del 2016, si, em sembla que fa temps.
Sr. García:
El tema dels colorets?  val, llavors ja està penjat. 
Sr. Alcalde:
I la voluntat és la de que el primer trimestre de l'any es pengi la valoració.
Sr. García:
Be, fem aquesta pregunta perquè es pugui fer aquí la valoració, com sabíem que no estaria pel següent ple.
Sr. Alcade:
Be ja ho veureu, ja veureu els colors verds i grocs i blaus... 
Sr. García:
Vull dir que la valoració és una cosa i  l'informe és un l'altra cosa, és a dir, pots mira anem bé, anem malament, estem complint amb terminis etc. 
Sr. Alcalde: 
Jo crec que anem bé i que quan fem la valoració... jo crec que mira el primer, aquesta que vam presentar al 2016, que és la que es la meitat del mandat ja? Jo crec que estem molt bé pel que fa tant al que fa al tant per cent de propostes en marxa com assolides, com especialment per la qualitat d'aquestes propostes que estan en marxa, però es clar, és el que vaig dir l'altre dia no? No és el mateix dir si no se quantes mesures hi ha no? 250, no se quantes n'hi ha, n'hi ha 200, per dir alguna cosa no les he contat, clar puguem dir pues hi ha un tant per cent, be un tant per cent és indicatiu però cal valorar també en funció de quines son les propostes que heu exposat.
Sr. García:
Això demanem una valoració, vull dir que pel pròxim ple estaria be tenir la valoració, vull dir que les valoracions son valoracions, això que ens estàs explicant de que és complicat, doncs es el que demanaríem. Tenim un altra pregunta per l'alcalde, que era sobre la formació de persones acollidores a Solsona, aquesta formació la fa la Generalitat de persones que vulguin acollir a refugiats, era com esta el tema i si es farà aquesta formació a Solsona finalment.
Sr. Alcalde:
Ho hem estat parlant precisament avui amb la tècnica d'aquesta qüestió i va semblar que si es podia sol·licitar, us enviarem un correu, perquè creiem que no hi ha suficient matèria com per convocar la taula aquella que hi ha tothom amb el tema dels refugiats, però si la que la meva intenció és enviar un correu a tothom perquè sàpiguen que la Generalitat ens ofereix aquesta formació sempre i quan tinguem els voluntaris, tinguem un nombre mínim de voluntaris per fer aquesta formació que em sembla que eren uns 20, una cosa així. Per tant el que farem és aquesta sol·licitud de voluntaris, de gent que tingui interès en aquesta formació i veure si som capaços d'arribar a aquest mínim, per poder sol·licitar a la Generalitat que vingués a fer aquesta formació. 
Sr. García:
Entenem que aquesta proposta es farà arribar tant a la gent de la taula com a la resta de població? 
Sr. Alcalde:
Si es podria fer, be, vull dir és que no hem acabat de concretar, però no seria difícil fer una nota de premsa dient que si algú te interès amb formar-se amb això, jo crec que primer hauríem de prioritzar la gent de la taula i les entitats que formen part de la taula, ho dic ara sense haver-ho pensat gaire i si veiem que no cobrim el personal, doncs potser obrir-lo a la resta de ciutadania perquè tinguem accés a aquesta formació. Ho dic perquè aquestes son les entitats que d'alguna manera tenen més implicació i que estan més... de fet això és una cosa que també podia haver explicat, be la entitat que d'alguna manera ha estat desprès d'haver fet alguna gestió, serà l'encarregada de dur a terme tot el tema dels refugiats serà Creu Roja, ho dic perquè inicialment se'ns havia atorgat un altre entitat que era de fora de Solsona, desprès Creu Roja de Solsona ens va dir que tenia ganes, que es veia capacitada per poder fer tota la gestió dels refugiats quan arribin, i per tant el  que vam fer va ser demanar petició es que tenim una entitat local i que per tant es molt mes accessible, doncs que pugues ser aquesta la entitat que s'encarregués dels refugiats que arribessin a Solsona quan arribin. 
Sr. García:
I per últim tinc una pregunta per l'Antoni Carralero com a regidor de participació, sobre la web de participació ciutadana, que ens va sorprendre enterar-nos per la premsa d'aquesta web i volíem saber quin era l'objectiu.
Sr. Carralero:
Doncs en principi l'objectiu de la web és, ho diu el seu mateix nom, és promocionar la participació.
Sr. García:
Però com? Vull dir, per penjar el reglament, que es farà en aquesta web?
Sr. Carralero:
Doncs això ho hem d'acabar d'estudiar, però en principi hi ha d'anar penjat tota la informació que faci referència precisament a la participació.
Sr. García:
No,  vull dir que fem una web, ja tenim la web de l´Ajuntament, no vam entendre perquè feien una web de participació, primer que ens vam assabentar pel Twitter de que hi havia una web de participació, com a regidors sorprèn, i quan entrem, no sabem perquè serveix, vull dir que el que hi ha aquí, podria estar a la web del Ajuntament o amb un altre lloc i no se si era per implementar la votació electrònica o jo que se, si hi havia alguna cosa mes que una simple web. Que no es veu perquè servirà. 
Sr. Carralero:
No perquè creiem que potser el tema de la participació mereix un apartat per fer-hi més incís. 
Sr. Alcalde:
Molt bé, doncs si us sembla deixaríem aquí el ple i per tant doncs tancaríem la sessió. Bon vespre a tothom.  
L'alcalde aixeca la sessió, de la qual, com a secretària, estenc aquesta acta.
El secretari.

L'alcalde
1
33

